text:
Thursday, December 28, 2017
Vilja steðga skandaløsum stongsli
Veiðibann á meira enn helvtina av fiskileiðunum hevur leingi gjørt tað torført hjá heimaflotanum at klára seg; kortini verður effektin av júst hesum og øðrum skerjingum, av órøttum, brúkt sum grund til at avmarka veiðina eftir upsa og botnfiski enn meira.
Ein ætlan um at skerja fiskiveiðina hjá upsatrolarum uppaftur meira gjøgnum eitt nýtt krav um at brúka trolrist aftan á árslok, hevur verið um at fáa bikarið at flóta yvir hjá upsamonnum. Aftaná at reiðarar seint í desember fingu eitt uppskot til hoyringar um eina nýggja kunngerð sum krevur at partrolararnir brúka eina serliga rist fyri at solda smáfisk frá, kom øði í fólk sum arbeiða innan upsavinnuna. Alt bendir tó á at Fiskimálaráðið hevur lagt oyrað til klaguljóð, og at ábøtur kunnu vera ávegis.
Ætlanin var sum skilst at tað nýggja kravið um rist skuldi koma í gildi longu tann 1. januar sum ein av mongum enn ikki avgreiddum kunngerðar pørtum í tí nýggju lógini um fyrisiting av sjófeingi, sum aftan á eina røð av broytingum varð samtykt í Løgtinginum tann 13. desember.
Fyri upsatrolararnar at fyrireika seg til ta umlegging sum eitt krav um skiljirist ber í sær, var talan yvirhøvur um eina ógvuliga stutta tíðarfreist, og sambært upplýsingar var tað harnæst ómøguligt at fáa fatur á hesum ristum upp á so stutta tíð.
“Einans tvær ristir av hesum slagnum vóru til tá vit fingu hesa kunngerð til hoyringar tann 21. desember,” segði Ingi Hansen, útgerðarmaður á upsavirkinum Faroe Origin, ið hevur seks partrolarar. “Vit vístu so á at tað bar ikki til at fáa fatur á hesum ristum upp á so stutta tíð, og mótmæltu eisini tí skerjing á veiðina sum kunngerðin hevur við sær, um ikki myndugleikarnir samstundis lata upp fyri stongdum leiðum.”
Sum skilst hevur Fiskimálaráðið tikið mótmælini til eftirtektar meir ella minni, og eingin kunngerð um rist til upsaveiðina er komin enn. Hinvegin er ein kunngerð eftir øllum at døma á veg har kravið um rist kemur nakað inn í 2018, samstundis sum onkur av teimum stongdu økjunum verða latin upp fyri fiskiskapi.
Hvussu er og ikki, trupulleikin við teimum stongdu leiðunum er harvið komin undan kavi av nýggjum.
“Sum er hava vit longu fast veiðibann á yvir 50 prosent av fiskileiðunum,” vísti Ingi Hansen á. “Harafturat kemur at hvørja ferð tað verður staðfest at ov nógv er av smáfiski í mun til størri fisk í einum øki sum vit annars sleppa at fiska í, fáa vit ein 20 ps. niðurskurð har. Tað vil siga at allar avmarkingarnar í veruleikanum umfata so mikið sum upp í 70 ps. av fiskileiðunum, og hetta er í grundini ikki nakað sum flotin kann liva við í longdini.”
At avmarka veiðina enn meira vil í praksis vera tað sama sum at koyra stórar partar av heimaflotanum av knóranum, skilst.
‘Greið gongd’
Sum fleiri onnur hava víst á í orðaskiftinum um fiskaríið hjá heimaflotanum, verða avleiðingarnar av teimum umfatandi skerjingum sum hava verið innførdar tey seinastu umleið 20 árini, so sjúkligt tað ljóðar, brúktar sum próvgrund fyri at avmarka veiðina eftir upsa og botnfiski undir Føroyum enn meira. Logikkurin gongur uppá at av tí at landingarnar eru minkaðar so nógv, so má tað vera orsakað av ovurfisking—sektin á at talið á fiskidøgum er so munandi skert samstundis sum umfangið av stongum leiðum er økt so mikið at landingarnar ikki kunnu annað enn minka munandi.
“Veiðihagtøl, sum sammeta ár við undanfarin ár uttan at grundgeva fyri hví so stórar broytingar eru í veiðini, kunnu vera sera villeiðandi og ein avskeplað mynd av veruleikanum, um ikki verður greitt frá hví so er,” segði Osmund Justinussen, fyrrverandi skipari og reiðari, herfyri. “Um vit skulu sammeta veiðihagtølini á toski í ár við undanfarin ár, og út frá hesum gera eina meting av toskastovninum við Føroyar, so eru vit heilt úti í togunum,” legði hann afturat.
“Tann samlaða veiðiorkan á innara landgrunninum við Føroyar er nú bert cirka 30-40 prosent av tí hon var tey góðu toskaárini í til dømis 1996-1997, tá fiskað blivu um 45.000 tons per ár. Tað tykist sum at heldur ikki okkara politikarar hava skilt hví so lítið verður veitt á landgrunninum. Vit hoyrdu eitt kvøldið tríggjar floksformenn viðgera ta nýggju fiskivinnuskipanina í SVF, og har var lítið at heinta tá tað kom til vitan um vinnuna. Teir eymkaðu seg um at stovnarnir vóru so niðurfiskaðir og vónaðu at teir komu fyri seg aftur! Fylgja okkara ábyrgdarpolitikarar so lítið við í tí sum fyriferst á grunninum? Er støðið so vánaligt, at heldur ikki teir hava fingið við hvør orsøkin er til at so lítið er fiskað og avreitt av Føroya grunninum, og at tað einki hevur við niðurfisking av fiskastovnunum at gera?”
Onnur, teirra millum Fiskidaganevndin, hava eisini víst á tað órímiliga í at brúka minkandi landingar sum orsøk til at skerja fiskiskapin undir Føroyum enn meira. “Gongdin seinastu árini hevur verið heilt greið,” skrivaði nevndin í tilmæli til Fiskimálaráðið í mai. “Talið á skipum og bátum, bæði talið á útskrivaðum loyvum, og tali á skipum og bátum sum eru í vinnu, er minkað heilt nógv, við meiri enn 60% seinastu 9-10 árini. Í 2016/2017 eru 102 fiskiloyvir útskrivað til skip og bátar í bólkunum 2 til og við 5A. Av hesum hava 77 verið í vinnu hetta fiskiárið. Í 2007/2008 vórðu útskrivað 247 fiskiloyvir til bólkarnar 2 til og við 5A. Talið á tillutaðum fiskidøgum er skert við meiri enn 50% síðani fiskidagaskipanin kom. Knappir 29.000 fiskidagar eru tiknir úr skipanin síðani hon kom í gildi í 1996/1997. Innsatsurin, royndin undir Føroyum, hetta fiskiárið er metlág, tá samanborið verður við t.d. 2000 og 2001, tá metnógvir fiskidagar vórðu brúktir. Stórar avmarkingar eru í hvar fiskiskip og -bátar kunnu royna, tí stórur partur av landgrunninum (innan fyri 100 favnar) er friðaður alt árið ella partar av árinum.”
‘Meðan tað er har’
Eitt er at hesar skerjingar geva eina avskeplaða mynd út frá landingar hagtølum av fiskarínum undir Føroyum—ein trupulleiki sum í sjálvum sær átti at fingið allar klokkur at ringja. Harafturat kemur spurningurin hvussu problematiskt fyri heimaflotan hetta við teimum umfatandi økisfriðingunum annars er.
Sambært Faroe Origin er talan um ein álvarsligan trupulleika, sum sæst aftur í at tað er vorðið ov trongt á landleiðunum—orsakað av at so nógvar góðar fiskileiðir eru avstongdar alt árið, so flokkast fiskiskip til tey fáu støð har fiskur er at fáa til eina og hvørja tíð á teimum leiðunum sum ikki eru stongdar. Hetta er við til at gera tað torført hjá teimum einstøku skipunum og pørunum at hava lønandi fiskarí.
“Vit gjørdu royndir við skiljirist fyri Fiskimálaráðið fyri fýra-fimm árum síðani, í tvey fylgjandi ár,” upplýsti Ingi Hansen. “Tað riggaði væl í at skilja smáfiskin frá restini, og vit dokumenteraðu alt og høvdu eisini undirvatnskamera og fingu góðar videomyndir sum vísa neyvt hvussu alt fór fram í trolinum. Tað fyrsta árið royndu vit bara á stongdum leiðum, og har var sera nógvur fiskur; tað fylgjandi árið royndu vit bæði innan fyri og uttan fyri stongdar leiðir, og har var stórur munur—nógv meira av fiski var á teimum stongdu leiðunum. Tað tók onga lítla og onga tíð at fylla bátarnar tá vit fiskaðu har.”
Hann legði afturat: “Men um stongd økir verða opnað samstundis sum kravið um at brúka rist kemur í gildi, so fer neyvan nakar at mótmæla.”
Sostatt eru vónir um bata, og fyrr var illa. Tí hóast vit vita at ovmikið er av fiski á landleiðunum—serliga teimum stongdu leiðunum—so hava vit í langa tíð valt at gera lívið súrt fyri tey sum liva av upsa- og botnfiskiskapinum gjøgnum at fyrst avsteingja tey frá at koma framat har fiskurin er og síðani revsa tey við nýggjum avmarkingum fyri at ov lítið kemur upp á land: vit kasta teimum fyri at hava niðurfiskað stovnin, hóast tað í veruleikanum eru onnur sum forða fyri fiskarínum og harvið eru atvold til at ov lítið verður landað. Um fiskimálaráðharrin hevur fingið eyga á at hetta er so órættvíst sum tað kann vera, er hóast alt nógv vunnið har.
Men sum Ossi skrivaði víðari um botnfiskiskapin undir Føroyum: “At vit ikki taka meira úr stovninum nú høvi er til tað, er skilaleys røkt av tilfeinginum, og ikki minni enn ein ólukka fyri vinnuna á sjógvi og landi. Hetta er ikki tí at fiskurin ikki er til, men tí vit sleppa ikki framat til at fiska hann. Eg eri ikki í iva um at vit kundu í minsta lagi veitt 25.000 tons av toski á Føroya grunninum í ár, og í fjør kundu vit havt veitt 20.000 tons og eisini munandi meira av hýsu, uttan at ganga stovninum ov nær. Vegna stongd økir har sum okkara bestu toska- og hýsuleiðir eru, og vegna aðrar reguleringar, koma vit bert at fiska ein triðing av hesi nøgd. Vit koma tískil at missa eitt virði á umleið 270 milliónir krónur (16.000 tons á 17,00 kr/kg í miðal = 272 mió. kr.) av toskafiskiskapinum bert í hesum árinum. Og vit koma ongantíð aftur at veiða eina ‘miðal nøgd’ av toski og hýsu, um ikki onkur vaknar, og ger tær broytingar sum skulu til fyri at fáa tað atkomuligt at veiða hesar nøgdir. Tað kann vera at samfelagið hevur ráð at missa allar hesar milliónirnar vegna góða makrel- og svartkjaftaveiði, og somuleiðis met nøgd av alifiski við góðum prísum. Men hvørki skipini og manningarnar sum veiða tosk og hýsu, ella flakavirkini á landi, hava ráð til at vit ikki gagnnýta okkara tilfeingi meðan tað er á grunninum.”
Ein ætlan um at skerja fiskiveiðina hjá upsatrolarum uppaftur meira gjøgnum eitt nýtt krav um at brúka trolrist aftan á árslok, hevur verið um at fáa bikarið at flóta yvir hjá upsamonnum. Aftaná at reiðarar seint í desember fingu eitt uppskot til hoyringar um eina nýggja kunngerð sum krevur at partrolararnir brúka eina serliga rist fyri at solda smáfisk frá, kom øði í fólk sum arbeiða innan upsavinnuna. Alt bendir tó á at Fiskimálaráðið hevur lagt oyrað til klaguljóð, og at ábøtur kunnu vera ávegis.
Ætlanin var sum skilst at tað nýggja kravið um rist skuldi koma í gildi longu tann 1. januar sum ein av mongum enn ikki avgreiddum kunngerðar pørtum í tí nýggju lógini um fyrisiting av sjófeingi, sum aftan á eina røð av broytingum varð samtykt í Løgtinginum tann 13. desember.
Fyri upsatrolararnar at fyrireika seg til ta umlegging sum eitt krav um skiljirist ber í sær, var talan yvirhøvur um eina ógvuliga stutta tíðarfreist, og sambært upplýsingar var tað harnæst ómøguligt at fáa fatur á hesum ristum upp á so stutta tíð.
“Einans tvær ristir av hesum slagnum vóru til tá vit fingu hesa kunngerð til hoyringar tann 21. desember,” segði Ingi Hansen, útgerðarmaður á upsavirkinum Faroe Origin, ið hevur seks partrolarar. “Vit vístu so á at tað bar ikki til at fáa fatur á hesum ristum upp á so stutta tíð, og mótmæltu eisini tí skerjing á veiðina sum kunngerðin hevur við sær, um ikki myndugleikarnir samstundis lata upp fyri stongdum leiðum.”
Sum skilst hevur Fiskimálaráðið tikið mótmælini til eftirtektar meir ella minni, og eingin kunngerð um rist til upsaveiðina er komin enn. Hinvegin er ein kunngerð eftir øllum at døma á veg har kravið um rist kemur nakað inn í 2018, samstundis sum onkur av teimum stongdu økjunum verða latin upp fyri fiskiskapi.
Hvussu er og ikki, trupulleikin við teimum stongdu leiðunum er harvið komin undan kavi av nýggjum.
“Sum er hava vit longu fast veiðibann á yvir 50 prosent av fiskileiðunum,” vísti Ingi Hansen á. “Harafturat kemur at hvørja ferð tað verður staðfest at ov nógv er av smáfiski í mun til størri fisk í einum øki sum vit annars sleppa at fiska í, fáa vit ein 20 ps. niðurskurð har. Tað vil siga at allar avmarkingarnar í veruleikanum umfata so mikið sum upp í 70 ps. av fiskileiðunum, og hetta er í grundini ikki nakað sum flotin kann liva við í longdini.”
At avmarka veiðina enn meira vil í praksis vera tað sama sum at koyra stórar partar av heimaflotanum av knóranum, skilst.
‘Greið gongd’
Sum fleiri onnur hava víst á í orðaskiftinum um fiskaríið hjá heimaflotanum, verða avleiðingarnar av teimum umfatandi skerjingum sum hava verið innførdar tey seinastu umleið 20 árini, so sjúkligt tað ljóðar, brúktar sum próvgrund fyri at avmarka veiðina eftir upsa og botnfiski undir Føroyum enn meira. Logikkurin gongur uppá at av tí at landingarnar eru minkaðar so nógv, so má tað vera orsakað av ovurfisking—sektin á at talið á fiskidøgum er so munandi skert samstundis sum umfangið av stongum leiðum er økt so mikið at landingarnar ikki kunnu annað enn minka munandi.
“Veiðihagtøl, sum sammeta ár við undanfarin ár uttan at grundgeva fyri hví so stórar broytingar eru í veiðini, kunnu vera sera villeiðandi og ein avskeplað mynd av veruleikanum, um ikki verður greitt frá hví so er,” segði Osmund Justinussen, fyrrverandi skipari og reiðari, herfyri. “Um vit skulu sammeta veiðihagtølini á toski í ár við undanfarin ár, og út frá hesum gera eina meting av toskastovninum við Føroyar, so eru vit heilt úti í togunum,” legði hann afturat.
“Tann samlaða veiðiorkan á innara landgrunninum við Føroyar er nú bert cirka 30-40 prosent av tí hon var tey góðu toskaárini í til dømis 1996-1997, tá fiskað blivu um 45.000 tons per ár. Tað tykist sum at heldur ikki okkara politikarar hava skilt hví so lítið verður veitt á landgrunninum. Vit hoyrdu eitt kvøldið tríggjar floksformenn viðgera ta nýggju fiskivinnuskipanina í SVF, og har var lítið at heinta tá tað kom til vitan um vinnuna. Teir eymkaðu seg um at stovnarnir vóru so niðurfiskaðir og vónaðu at teir komu fyri seg aftur! Fylgja okkara ábyrgdarpolitikarar so lítið við í tí sum fyriferst á grunninum? Er støðið so vánaligt, at heldur ikki teir hava fingið við hvør orsøkin er til at so lítið er fiskað og avreitt av Føroya grunninum, og at tað einki hevur við niðurfisking av fiskastovnunum at gera?”
Onnur, teirra millum Fiskidaganevndin, hava eisini víst á tað órímiliga í at brúka minkandi landingar sum orsøk til at skerja fiskiskapin undir Føroyum enn meira. “Gongdin seinastu árini hevur verið heilt greið,” skrivaði nevndin í tilmæli til Fiskimálaráðið í mai. “Talið á skipum og bátum, bæði talið á útskrivaðum loyvum, og tali á skipum og bátum sum eru í vinnu, er minkað heilt nógv, við meiri enn 60% seinastu 9-10 árini. Í 2016/2017 eru 102 fiskiloyvir útskrivað til skip og bátar í bólkunum 2 til og við 5A. Av hesum hava 77 verið í vinnu hetta fiskiárið. Í 2007/2008 vórðu útskrivað 247 fiskiloyvir til bólkarnar 2 til og við 5A. Talið á tillutaðum fiskidøgum er skert við meiri enn 50% síðani fiskidagaskipanin kom. Knappir 29.000 fiskidagar eru tiknir úr skipanin síðani hon kom í gildi í 1996/1997. Innsatsurin, royndin undir Føroyum, hetta fiskiárið er metlág, tá samanborið verður við t.d. 2000 og 2001, tá metnógvir fiskidagar vórðu brúktir. Stórar avmarkingar eru í hvar fiskiskip og -bátar kunnu royna, tí stórur partur av landgrunninum (innan fyri 100 favnar) er friðaður alt árið ella partar av árinum.”
‘Meðan tað er har’
Eitt er at hesar skerjingar geva eina avskeplaða mynd út frá landingar hagtølum av fiskarínum undir Føroyum—ein trupulleiki sum í sjálvum sær átti at fingið allar klokkur at ringja. Harafturat kemur spurningurin hvussu problematiskt fyri heimaflotan hetta við teimum umfatandi økisfriðingunum annars er.
Sambært Faroe Origin er talan um ein álvarsligan trupulleika, sum sæst aftur í at tað er vorðið ov trongt á landleiðunum—orsakað av at so nógvar góðar fiskileiðir eru avstongdar alt árið, so flokkast fiskiskip til tey fáu støð har fiskur er at fáa til eina og hvørja tíð á teimum leiðunum sum ikki eru stongdar. Hetta er við til at gera tað torført hjá teimum einstøku skipunum og pørunum at hava lønandi fiskarí.
“Vit gjørdu royndir við skiljirist fyri Fiskimálaráðið fyri fýra-fimm árum síðani, í tvey fylgjandi ár,” upplýsti Ingi Hansen. “Tað riggaði væl í at skilja smáfiskin frá restini, og vit dokumenteraðu alt og høvdu eisini undirvatnskamera og fingu góðar videomyndir sum vísa neyvt hvussu alt fór fram í trolinum. Tað fyrsta árið royndu vit bara á stongdum leiðum, og har var sera nógvur fiskur; tað fylgjandi árið royndu vit bæði innan fyri og uttan fyri stongdar leiðir, og har var stórur munur—nógv meira av fiski var á teimum stongdu leiðunum. Tað tók onga lítla og onga tíð at fylla bátarnar tá vit fiskaðu har.”
Hann legði afturat: “Men um stongd økir verða opnað samstundis sum kravið um at brúka rist kemur í gildi, so fer neyvan nakar at mótmæla.”
Sostatt eru vónir um bata, og fyrr var illa. Tí hóast vit vita at ovmikið er av fiski á landleiðunum—serliga teimum stongdu leiðunum—so hava vit í langa tíð valt at gera lívið súrt fyri tey sum liva av upsa- og botnfiskiskapinum gjøgnum at fyrst avsteingja tey frá at koma framat har fiskurin er og síðani revsa tey við nýggjum avmarkingum fyri at ov lítið kemur upp á land: vit kasta teimum fyri at hava niðurfiskað stovnin, hóast tað í veruleikanum eru onnur sum forða fyri fiskarínum og harvið eru atvold til at ov lítið verður landað. Um fiskimálaráðharrin hevur fingið eyga á at hetta er so órættvíst sum tað kann vera, er hóast alt nógv vunnið har.
Men sum Ossi skrivaði víðari um botnfiskiskapin undir Føroyum: “At vit ikki taka meira úr stovninum nú høvi er til tað, er skilaleys røkt av tilfeinginum, og ikki minni enn ein ólukka fyri vinnuna á sjógvi og landi. Hetta er ikki tí at fiskurin ikki er til, men tí vit sleppa ikki framat til at fiska hann. Eg eri ikki í iva um at vit kundu í minsta lagi veitt 25.000 tons av toski á Føroya grunninum í ár, og í fjør kundu vit havt veitt 20.000 tons og eisini munandi meira av hýsu, uttan at ganga stovninum ov nær. Vegna stongd økir har sum okkara bestu toska- og hýsuleiðir eru, og vegna aðrar reguleringar, koma vit bert at fiska ein triðing av hesi nøgd. Vit koma tískil at missa eitt virði á umleið 270 milliónir krónur (16.000 tons á 17,00 kr/kg í miðal = 272 mió. kr.) av toskafiskiskapinum bert í hesum árinum. Og vit koma ongantíð aftur at veiða eina ‘miðal nøgd’ av toski og hýsu, um ikki onkur vaknar, og ger tær broytingar sum skulu til fyri at fáa tað atkomuligt at veiða hesar nøgdir. Tað kann vera at samfelagið hevur ráð at missa allar hesar milliónirnar vegna góða makrel- og svartkjaftaveiði, og somuleiðis met nøgd av alifiski við góðum prísum. Men hvørki skipini og manningarnar sum veiða tosk og hýsu, ella flakavirkini á landi, hava ráð til at vit ikki gagnnýta okkara tilfeingi meðan tað er á grunninum.”
Subscribe to: Post Comments (Atom)


c: text/html

text:
Tróndur Arge 09.08.2018 (17:24)
1-1 móti Kina: Ein sensatión
Tað sigur Áki Johansen, venjari hjá U17-landsliðnum, eftir at liðið í evstu løtu skoraði til 1-1, sum merkir at Føroyar blíva nummar trý í bólkinum. Dagsins hetja bleiv Bergur Jákupsson Poulsen, sum stútaði bóltin í málið í yvirtíðini.
- Hetta er ein sensatión. Vit hava fingið stig móti einum landið við yvir einari milliard fólkum, og einum árgangi, sum er eitt ár eldri enn okkara, sigur Áki Johansen við heimasíðuna hjá Fótbóltssambandi Føroya.
Føroyska liðið hevurtað annars trupult í dag. Spælararnir hjá Kina eru væl fyri og leggja okkara undir stórt trýst. Móti bæði Íslandi og Noreg slapp føroyska liðið at spæla bóltin runt í verjuni, men í dag er øðrvísi. Kina trýstur frá byrjan.
Føroyska liðið tykist nakað tungt í mun til hinar dystirnar, men verjan stendur væl. Tað er ikki fyrr enn í seinna hálvleiki, at Kina kemur á odda. Vælspælandi liðskiparin hjá teimum, Mohemaiti Naibijiang, rekur framvið trimum av okkara, áðrenn hann spælur bóltin fyri føturnar á Xiangyu Tian, sum leggur Kina á odda.
Í seinna hálvleiki ger føroyska liðið fleiri útskiftingar, har millum annað Bergur J. Poulsen kemur á vøllin. Samstundis skifti Áki Johansen spælskipan, so okkara hava tríggjar í miðverjuni. Tað tykist at geva føroyska liðnum luft eina løtu.
Í yvirtíðini fær føroyska liðið hornaspark. Allir spælararnir verða sendir fram. Ein av teimum er Bergur J. Poulsen, sum hegnisliga fær stútað bóltin í málið til stóra gleði fyri spælarar, venjarar og áskoðarar.
Við javnleikinum hava Føroyar og Kina eitt stig í part, men føroyska U17-landsliðið hevur betri málúrtøku og endar á triðja plássi. Tað merkir, at Føroyar skulu spæla móti plaseringsdyst um 5. plássið móti Svøríki. Tann dysturin verður leygardagin.
Føroyar – Kina 1-1 (0-0)
0-1 Xiangyu Tian
1-1 Bergur J. Poulsen
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her

robotstxt: allowed

filter: keep


text:
Virðisketan - ein álítandi dygd
Marine Harvest stendur fyri allari virðisketuni av øllum sínum vørum – frá framleiðslu av fiskafóðri til at veita fyrstafloks portiónir úr laksi. Hetta fyri at vissa sær, at øll lið í alingini og framleiðsluni samsvara við høgu góðskukrøvini og stevnumiðini fyri felagið. Eftirlitini tryggja fyrstafloks dygd og einsháttaðar vørur, sum kundum um allan heim dámar og hava álit á.
Laksaalingin fylgir somu ringrás, ið kemur fyri í villu náttúruni og okkara leiðbeining vísir tær mannagongdir, sum fara fram.
Lívsringrásin hjá laksinum byrjar í feskum vatni og fevnir um fleiri stig, áðrenn smoltið er búgvið til havið.


text:
Meira enn 500 ung hava higartil havt møguleika at taka lut í Ungum í Føroyum síðan fyrstu stevnuna í 2001. Nógv teirra meira enn enn eina ferð. Vit hava biðið …
les meira →
Arn-Henrik Blomqvist verður leiðari á Sjónleikaverkstovuni á Ungum í Føroyum 2018. Her er heilsan hansara til tykkara: Hej! Eg eiti Arn-Henrik Blomqvist og verið verkstovuleiðari í sjónleiki. Eg búgvi í lítla …
les meira →
Katya R.D. Nielsen verður leiðari á Dansiverkstovuni á Ungum í Føroyum 2018. Her er heilsan hennara til tykkara: Elski at røra meg Skapa mínar egnu dansir Havi nógv góð hugskot …
les meira →
Eiríkur Örn Norðdahl verður leiðari á Bókmentaverkstovuni á Ungum í Føroyum 2018. Her er heilsan hansara til tykkara: Hey Eg eiti Eiríkur Örn Norðdahl, eg eri íslendskur høvundur, yrkjari og …
les meira →
Sámal Blak verður leiðari á Myndlistaverkstovuni á Ungum í Føroyum 2018. Her er heilsan hansara til tykkara: Hey “Ungu í Føroyum” Eg eiti Samal, eri føddur og uppvaksin í Havn …
les meira →
Súni Joensen verður leiðari á Ljósverkstovuni á Ungum í Føroyum 2018. Her er heilsan hansara til tykkara: Og Guð segði: “Verði ljós!” Og tað varð ljós. Og har sá …
les meira →
Heri Joensen verður leiðari á Tónleikaverkstovuni á Ungum í Føroyum 2018. Her er heilsan hansara til tykkara: “Halló tit! Eg eiti Heri og eg skal vera verkstovuleiðari í tónleiki. Eg …
les meira →
Ung í Føroyum snýr seg um at læra nýtt og skapa áhugaverd og spennandi listaverk saman við øðrum. Verkstovurnar: Á verkstovunum sleppa tit at arbeiða saman við øðrum ungum við …
les meira →
Allar verkstovur arbeiða fram ímóti at hava nakað at sýna tá stevnan endar. Stóri pallurin í Norðurlandahúsinum stendur til reiðar til øll sløg av framførslum og úti í forhøllini kunnu …
les meira →
Ert tú 13 og enn ikki fylt/ur 19 kanst tú tekna teg til Ung í Føroyum. Tað er líkamikið hvar í landinum tú býrt, øll sleppa við. Vit gista saman, …
les meira →


text:
Maine
Maine (enskt: State of Maine) er stakríki í Sambandsríkinum Amerika við umleið 1,3 mió. íbúgvum. Høvuðsstaðurin er Augusta og størsti býurin er Portland. Í norðri, eystri og vestri hevur Maine mark við Kanada (landslutur Quebec og New Brunswick). Eisini í vestri hevur Maine mark við New Hampshire. Í eystri liggur Atlantshavið. Eyknevni er Furutræstaturin (enskt: The Pine Tree State).
Í 1620 komu pílagrímarnir til Maine. Átrúnaðarlig viðurskifti høvdu noytt teir at rýma úr Onglandi.
Landalæra[rætta | rætta wikitekst]
Norðari partur av eysturstrondini líkist nógv aftur í landslagið í Vesturevropa. Har eru heilt djúpir áarósar sum firðir, og av tí at munurin millum fjøru og flóð er ógvuliga stórur, 15 m. í støðum, so legst runan ikki í áarmunnunum, men munurin ger eisini, at tað hevur verið stórt arbeiði at byggja tær nógvu góðu havnirnar, sum eru har.
Summastaðni er vøkur strandstrond, ið verður nýtt til baðipláss. Í fyrstani, tá ið evropear komu til stakríkið, vaks skógur heilt út til strondina nógvastaðni, men teir ruddaðu skógirnar, so teir kundu fáa dyrkað jørðina. Moldin er góð, og havættin førir vætu við sær, so har er gott kornlendi.
Sí eisini[rætta | rætta wikitekst]


text:
1. Væl av skrivara og fundarstjóra
Fundarstjóri: Laila Jacobsen
Skrivari: Uni Árting
2. Frágreiðing frá Nevndini (Formaðurin Páll Nolsøe)
Vælkomin – Teir í manna nevndina eru Páll Nolsøe, formaður, Jørgen Meitilberg, skrivari og umboð í AKF, William Simonsen, kassameistari, Uni Árting og Mass Hoydal – tiltakslimir Kristianna Sjóvará og Ása Johannesen. Sum formaður eri eg sera fegin um góða arbeiðslagið í nevndini.
Talið á limum er 210 og vaksið úr 195 síðani seinasta aðalfund.
Seinasta árið hava sum vant persónsmál hjá limum tikið sín part av nevndararbeiðinum – málini snúgva seg eitt nú um uppsagnarmál, umflokkingar (t.d. fólk, sum hava tikið eina akademiska (eftir)útbúgving aftaná ár á arbeiðsmarknaðinum) og innplaseringar av útbúgvingum tiknar í Bretlandi. Og tað er ein vaksandi trupulleiki, at eitt nú bretska útbúgvingarskipanin ikki tykist at harmonera við okkara almenna arbeiðsmarknað. AKF hevur reist fyri LND ynski um eina almenna metingarnevnd, sum skal meta um og góðkenna prógv.
Harumframt hava sáttmálasamráðingarnar verið í fokus. Hetta tí AKF umfatar fýra ymisk fakfeløg og tí hava leypandi verið kunnandi fundir við nevndina í AKF. Tað var eitt ynski frá MAG, áðrenn samráðingarnar fóru í gongd, at AKF leypandi skulu kunna kunning og ráðføra seg við nevndirnar, fyri at tryggja undirtøku í mun til gongdina í samráðingunum.
Nevndin í MAG er nøgd við leistin og tilgongdina fyri samráðingarnar. Hetta vísir, at hóast AKF fevnir um fýra ymisk fakfeløg, so ber til at samskipað ymisku ynskini og fáa eina munagóða samráðingartilgongd.
Høvuðskrøvini hjá MAG vóru m.a.:
– Stytta lønarstigan,
– Deildarleiðarar á automatisk á endastig á lønarskalanum og harvið ikki tengt at starvsaldri eins og hjá øðrum starvsbólkum.
– Serfrøðingaviðbót
– Tíðaravmarkaðar viðbøtur 2000-4000 kr. í upp í 9 mánaðir fyri serstakar arbeiðsumstøður (eins og BLF)
Suni Joensen frá AKF kemur at greiða frá status í samráðingunum seinni.
Eisini hava vit roynt at fingið í lag fund við Dansk Magisterforening. Hetta hevur verið víst seg at verið ein drúgv tilgongd. Men nú hava vit fingið í lag fundir, sum verða 28. og 29 apríl í Keypmannahavn. Vit ynskja fyrst og fremst at fáa innlit í hvussu DM handferð problematikkin við limum, sum taka útbúgvingar uttan fyri DK. Eisini ynskja vit at vita um til ber at fáa eitt samstarv í lag við DM um eitt nú skeiðsvirksemi eisini í Føroyum og um vit kunnu gera brúk av teirra tænastum og ráðgeving. Og endamálið við fundinum er fyrst og fremst at fáa í lag eitt samstarv. Tí tað, at MAG eitt ‘fyraftens fakfelag’ hevur sínar avmarkingar, og um nevndin kann draga gagn av einum slíkum samstarvi hevði tað verið gott fyri MAG og limir í felagnum.
MAG ikki hevur skipað fyri almennum fyrilestur eins og “Tøgn og Tala” – tí tíðin er farin við áðurnevndu økjum – so er ætlanin at skipa fyri einum størri tiltaki annaðhvørt til heystar ella várs. Evni vit hava í tonkunum er at varpa ljós á avbjóðingarnar og rákið innan fakfelagsarbeiði: Røddir eru frammi um at leggja fakfeløg saman og/ella skipa samstarv millum fakfeløg – fakfelagssamstarvið vísir at vilji er til meira samstarv millum fakfeløgini. Eisini hevur Kristinna Háfoss borið fram eitt politisk ynski um ein felags lønarsáttmála fyri allan almenna arbeiðsmarknaðin, men um so er at hetta gerst veruleiki hvat vil hetta so merkja fyri fakfelagsarbeiði. So her eru evni sum snúgva seg um framtíðina fyri fakfelagsarbeiði. Vit eru sjálvsagt áhugaði at hoyra um fundarfólki hava uppskot til evni?
Viðmerkingar til Formansfrágreiðingina:
Kann nevndin greiða eitt sindur nærri frá ætlaðu vitjanini hjá Dansk Magisterforening (DM)?
Mass Hoydal: Av tí at nógvir limir hjá MAG flyta beinleiðis frá DM er natúrligt at samskifta og hava samband. Eitt annað er eisini at vita hvussu tey fyrireika lønarsamraáðingar, hvussu tey loysa mál við útbúgvingum í Bretlandi og Skotlandi. Er møguleiki fyri at fáa ágóða frá skeiðsvirkseminum hjá DM. Vitjanin er eisini ætlað sum ein roynd at lyfta okkara fakfelagsarbeiðið á eitt ”hægri” støði og vita um møguleiki er fyri at formalisera eitt samstarv um ymiskar uppgávur og ráðgeving.
Viðmerkt var eisini at MAG áður hevur havt fastari samband við DM, við góðum úrsliti á serliga tí norrøna pallinum. So hetta er eitt fínt amboð.
Meting og plasering á lønarstiga:
Suni Joensen (Formaður í AKF) greiddi stutt frá at AKF hevur í uppskoti at seta ein bólk/nevnd við fakfelagnum, FMR og setrinum fyri at fáa útbúgvingar mettar.
Viðmerkt varð at fakfelagið hvørki eigur ella hevur førleika at meta um tílík mál, eiheldur er setrið vælegnað. Tískil er hetta ein mynduleikauppgáva, og ein óheftur bólkur eigur at gera hetta arbeiðið.
Eisini bleiv viðmerkt at LND heldur ikki hevur metingarførleikar, men brúkar danskan stovn, og gerð síðani eina meting. Um limur/fakfelag ikki er samt við hesa meting, so kunna mál roynast í einum gerðarætti.
Eisini bleiv spurgt um felagið merkir nakað til trupuleikan tá ið fólk koma úr bretlandi við PhD, ið er bygd omaná BSc? Hetta hevur felagið ikki merkt nakað til.
Kunning um sáttmálasamráðingarnar (Suni Joensen, formaður í AKF)
Suni kunnaði um gongdina í sáttmálasamráðingunum.
3. Framløga av rokniskapi (William Simonsen, Kassameistari)
Rokniskapurin bleiv lagdur fram og góðkendur av aðalfundinum.
4. Limagjald
Uppskot um at halda áfram við verandi limagjaldi bleiv samtykt.
5. Nevndarval
Jørgen Meitilberg, Páll Nolsøe og Mads Hoydal stóðu fyri vali. Jørgen stillaði ikki uppaftur, og fyri hann varð Anja Kass Olsen valgd í nevndina. Páll Nolsøe og Mads Hoydal vóru afturvalgdir.
Kristianna Sjóvará varð afturvalgd sum tiltakslimur
6. Innkomin mál
Mál frá Sálarfrøðingunum (fáa málið frá Hera Kragesteen)
Viðmerkingar:


text:
27-03-2014: Kunningarskriv frá Lív
Lív hevur givið út kunningarskriv har broytingarnar í tryggingini "Ávísar hættisligar sjúkur" eru lýstar. Í hesum sambandi er eisini nýggur faldari við samlangs og lívstrygging eisini lagdur á heimsíðuna.
les meira her
01-11-2013: Norðurlendska tvískattaavtalan kannast
Jørgen Niclasen, fíggjarmálaráðharri, hevur hitt norðurlendsku starvsbrøður sínar á fundi í Oslo hósdagin 31. oktober. Vertur fyri fundinum var svenski fíggjarmarknaðarráðharrin Peter Norman.
Millum málini á skránni var ynski frá føroyska fíggjarmálaráðharranum um endurskoðan av Norðurlendsku tvískattaavtaluni.
les meira her
01-11-2013: Tíðindaskriv frá Maskinmeistarafelaginum 31.10.2013
Viðvíkjandi samráðingum um sáttmálar fyri yvirmenn við Strandfaraskipum Landsins
Semingsstovnurin hevur nú boðað frá, at hann gevst við royndunum at fáa semju í lag millum Maskinmeistarafelagið og Føroya Skipara- og Navigatørfelag øðrumegin og Fíggjarmálaráðið hinumegin.
Samráðingarnar eru sostatt slitnaðar og feløgini hava boðað Fíggjarmálaráðnum frá, at farið verður í verkfall.
Verkfallið byrjar um 48 tímar frá kl. 17 í dag at rokna.
03-09-2013: Føroya Handverkarafelag vitjan av Batkartellinum í Danmark
Í døgunum 11. Til og við 14. August hevði Føroya Handverkarafelag vitjan av Batkartellinum í Danmark.
les meira her
27-08-2013: Samkoma hjá S & K felagnum
Samkoma var tann týsdagin tann 27-08-2013 í húsinum hjá S & K felagnum, í samband við at bóklingurin Les & Lær í Føroyum er komin út á fyrsta sinni.
les meira her
12-04-2013: Nes Sóknar Handverkarafelag havt ársaðalfund
Nes Sóknar Handverkarafelag hevði ársaðalfund fríggjadagin 12. apríl klokkan 18:00.
Skráin var eftir lógum felagsins. Møttir vóru 10 limir, so eykaaðalfundur skuldi til, so at fundurin kundi verða viðtøkuførur.
Av tí at Rasmus Magnussen er farin út at sigla, ynskti hann at siga nevndarsessin frá sær, og tískil mátti nýggjur nevndarlimur finnast. Í hansara stað kom Jóhan Petur (Piddi) Frederiksberg. Sum eykalimir vóru Harry Johannesen og Bárður Kjeld valdir.
15-12-2012: Fakfeløgini keypt Lív
Fakfeløgini hava undurskriva ein keypssáttmála við Lív, har fakfeløgini keypa 50% av Lív. Fyri at sáttmálin skal góðkennast, krevst at Tryggingareftirlitið og avvarandi mynduleikar góðkenna hann.
les meira her
10-05-2012: Tíðindaskriv frá fagfeløgunum
Í samband við at fakfeløgini hava sent felags boð um at keypa Føroya Lívstrygging, hava tey sent tíðindaskriv út.
les meira her
09-05-2012: Fakfeløgini bjóða upp á Føroya Lívstrygging
Í dag hava fagfeløgini í felag læti eitt boð inn til Vinnumálaráðið um at keypa Føroya Lívstrygging.
les meira her
05-05-2012: Føroya Handverkarafelag hevur havt aðalfund á Muntra í Fuglafirði
Føroya Handverkarafelag hevur havt aðalfund, har eisini 4 av 7 økisfeløgunum haft aðalfund samstundis.
les meira her
24-04-2012: Nýggj semja við Fíggjarmálaráðið
Semja er í dag gjørd millum Fíggjarmálaráðið øðrumegin og hinumegin Føroya Handverkarafelag og Landsfelag Handverkaranna.
les meira her
Lønartalva og tann nýggji sáttmálin eru at finna undir "Sáttmálar" á vinstra bjálka.
Eldri tíðini kunnu síggjast her


text:
Týtt: Victor Danielsen
1. Hjarta, sum heimurin svikið bert hevur!
Nógv man hann lova, og lítið hann gevur;
Jesus, tín Frelsari, rópar í kærleika:
Kemur tú ei skjótt?
Kemur tú ei skjótt?
2. Stríðandi hjarta, sum leingist at hvíla,
tungliga strevar tú árla og síðla!
Friðin, tú saknar, hjá Jesusi finnur tú;
kemur tú ei skjótt?
Kemur tú ei skjótt?
3. Tystandi hjarta! Her lívskeldan flýtur;
breyðið av Himlinum Jesus tær brýtur;
hungrandi hjarta, kom drála ei longur nú!
Kemur tú ei skjótt?
Kemur tú ei skjótt?
4. Syrgjandi hjarta, sum fíggindin særdi!
Lítið tær batti, at sorgin teg tærdi;
trúgv tó á Jesus, so reisir hann alt, ið fall!
Kemur tú ei skjótt?
Kemur tú ei skjótt?


text:
Orð og lag: Øssur Berghamar
1. Leið meg til tær grønu fløtur,
har mín sál kann hvíla seg,
sita trygt við tínar føtur,
hoyra, at tú elskar meg.
Har er friður, har er skýli,
tá ið ódnir herja á.
Mangan sálin mín fann hvílu,
tá ið andlit títt hon sá.
Niðurlag: Leið meg til tær grønu fløtur,
lívgast aftur sálin mødd.
:,: Dýrar eru allar løtur,
tá eg hoyri tína rødd. :,:
2. Leið meg til tær grønu fløtur,
forsmakkur av Himli her.
Stundum sælan, ið mær møtir,
anda mín av foldum ber
til tær ljósu, føgru hallir,
til títt ljósa Paradís.
Svunnir eru skuggar allir,
sál mín syngur lov og prís.
3. Leið meg til tær grønu fløtur,
har tú verk títt í mær gert.
Sál mín hevur sínar røtur
bert í tær – og tí, tú ert.
Men tú veitst, tað eru dagar,
tá eg dríva kann frá tær.
Hirði, leið meg aftur hagar,
har eg veit, at tú ert nær.


text:
Klædnahjálpin veitir góð barnaklæðir frá klædnaskiljing okkara til familjur í Føroyum, ið eru fíggjarliga illa fyri og hava ilt við at fáa endarnar at røkka saman. Hetta eru barnafamiljur, har foreldur eru lesandi ella familjur, ið eru raktar av sjúku og/ella av ymiskum sosialum trupulleikum. Klædnahjálpin fær nógv hágóðskuklæðir, ið verða latin Klædnahjálpini beinleiðis og eyðmerkt henni at lata í Føroyum. Haraftrat senda hjartagóðar kvinnur okkum nýbundin pløgg, serliga troyggjur, húgvur og hosur at geva børnunum.
Samband tel. 28 36 70.


text:
Niels Petersen
29.01.2017 - 18:16
Ítróttur > Ítróttur > Hondbóltur
Fyri sættu ferð í søguni eru fronsku hondbóltsmenninir heimsmeistarar. í kvøld vísti Frakland, at tað faktiskt ongin ivi er um, hvat tað besta hondbóltsliðið í heiminum er. Man var annars farin at ivast eitt sindur í fyrra hálvleiki av finaluni, har norðmenn løgdu fransmenn undir stórt trýst. Men fransmenn komu aftur, og í øðrum hálvleiki varð alt sett væl og virðiliga uppá pláss.
Avgerðin fall faktiskt longu teir fyrstu 7 minuttirnir í øðrum hálvleiki. Norsku leikararnir vóru sum gandaðir, og á øllum brøgdum sá tað út til at vera franski málverjin, Vincent Gerard sum hevði gandað norsku skjúttarnir. Í øllum førum tók Gerard nærum alt sum norðmenn komu við. Og harafturat byrjaði franska álopsspælið at ganga væl betur.
Fyrstu sjey minuttirnir av øðrum hálvleiki skoraðu fransmenn fimm mál, meðan norðmenn bert skoraðu eitt mál. So frá eini hálvleiksstøðu uppá 18-17 til Frakland, var støðan 23-18, tá sjey minuttir vóru spældir av øðrum hálvleiki.
Franski málverjin, sum varð útskiftur um miðjan fyrra hálvleik vann sostatt eitt søguligt gullmerki í kvøld. Hann er fyrsti leikari sum hevur vunnið HM fimm ferðir. Henda ferðin hjá Thierry Omayer byrjaði fyri 16 árum síðan, tá hann vann sítt fyrsta HM. Hann er ein sonn hondbóltslegenda, og útfrá innsatsinum í kvøld at døma, so hevur Frakland ein sera sera dugnaligan avloysara í Vincent Gerard.


text:
Bólkar til heimkunnleika
Reyður bólkur: Klara, Roda, Janhild, Tanja, Maria, Sámuel, Silas, Petur Aron og Jónas
Bláur bólkur: Miriam, Jonna, Maia, Lea, Kjartan, Jóhannes, Teitur, Dávid og Ednar
Bólkarnir skiftast um at hava køk týsdag. Tvs. aðruhvørja viku hava tey køk og aðruhvørja viku hava tey frí og møta tí kl. 9.30.
Gloymd klæði
Gloymd klæði verða goymd undir trappuni í gongini á niðastu hædd. Gott hevði verið, um navn er á húgvum, jakkum, ítróttarklæðum o.ø. Gloymdu klæðini verða løgd fram tvær ferðir um árið; um jóltíðir og fyri summarfrítíðina. Um tey ikki verða heintað, verða tey latin vælgerandi endamáli.
Leiðslan


text:
Skjólið
Skjólið í Kongagøtu 8 í Havn
Tað lat upp á fyrsta sinni í 1998. Endamálið var tá at veita eitt tilboð gjøgnum dagin til fyrrverandi og núverandi misnýtarar, og onnur, sum hava áhuga í einum rúsfríum umhvørvi.
Skólið verður í dag nýtt til nógv ymiskt virksemi. Har er ikki gerandisopið, uttan so at okkurt er á skránni, men tey tilboðini eru nógv ymisk.
Sangløta
Sangløtur hava verið fastur táttur mánakvøld gjøgnum nógv ár. Hesar eru ikki á skránni í løtuni av ymiskum orsøkum, men vónandi venda tær aftur skjótt.
Sangløturnar eru væl dámdar, og tað er góð uppmøting. Umframt nógvan felagssang, so er ofta sangframførsla við sangbólkum ella einstaklingum. Eisini er ein andakt á skránni.
Aftaná sangløtuna er hugnaløta, har møguleiki er at fáa ein drekkamunn og okkurt gott aftur við. Tað er eisini møguleiki at tosa við fólkið, sum arbeiða á staðnum um átrokandi spurningar.
Eftirviðgerð
Eftirviðgerðarfundir eru hóskvøld, sum Blákrossheimið stendur fyri. Fundirnir eru fyri fólk, sum hava tørv á at koma saman.
Barnabólkar
Mánadagar eru bólkar fyri børn, sum fyribyrgingardeildin stendur fyri. Sí meir um hetta á Øll hava rætt til góð barnaár.
Junior- og ungdómscafé
Ein mikudag um mánaðin er juniorcafé, har tað er sera hugnaligt og spennandi. Somu fólk hava eisini ungdómscafé eitt sunnukvøld um mánaðin.
Hetta er eitt samstarv við Liv Lívið verkætlanina, sum eisini er undir fyribyrgingardeildini.
Kvøldseta
Kvøldsetur eru eisini javnan. Í løtuni er ein kvøldseta áleið einaferð um mánaðin, har nógv ymisk evnir eru á skránni. Okkurt upplegg ella hugleiðing er saman við sangframførslum.
Hesar kvøldsetur eru spennandi og sera væl vitjaðar eftir hondini.


text:
Effodeildin í 2015
Jan Smedemark | 29/11/14
Nakað vit í felagnum eru sera glað fyri er, at vit eru aftur har tað er stuttligt og har vit sjálvi meta okkara felag hoyrir heima – millum tey bestu í Føroyum, í bestu deildini.
Í 2014 vóru vit so at siga einaráðandi gjøgnum alt kappingarárið og endaði tað við, at vit vóru greitt nummar 1, tá kappingin var at enda komin.
Páll Hagbert Guðlaugsson hevur staðið á odda fyri liðið seinasta árið umframt ein part av 2013, tá vit fluttu niður eftir tvey ár í bestu deildini. Komandi kappingarár verður tað eisini Páll, ið sleppur at standa við stýrisvølin og vónandi fara hansara eygleiðingar av bakkanum at gera stóran mun.
Hópurin
Hópur felagsins tykist at vera greiður sum nú er, men enn er longi til kappingarárið 2015 verður byrja. Í fjør var ein av okkara mest vandamiklu monnum Ragnar Tausen, sum nú hevur sína dagligu gongd á Aarhus Universitet – hetta er ein missur fyri okkum, men vónandi eru aðrir garpar klárir at taka upp dystin móti teimum bestu verjuleikarunum í Føroyum.
Í seinnu helvt av hesum kappingarárinum var ein 25-ára gamal niðurlendingur og royndavandi við okkum. Tað varð gjørt av, at hann skuldi koma aftur til Tvøroyrar og Stórá í 2015.
Albert Adu er í dag hollendskur ríkisborgari og býr í Amsterdam.
Les eisini: Adu spælir við TB í 2015
Umframt hetta so er greitt, at Martin Tausen vendir aftur til barndómsfelagið.
Toppskjúttin í 1. deild í farna kappingarárið kom heim til barndómsfelagið og verður hann eisini við í hópinum, tá vit fara upp í Effodeildina. Talan er um Patrik Johannesen, sum við sínum 17 málum farna kappingarár, gjørdist toppskjútti.
Meira nágreiniligt um leikarahópin verður at lesa her á heimasíðuni innan longi.
Effodeildin
Umframt okkum, so fer Effodeildini eisini at rúma okkara grannum fyri sunnan, FC Suðuroy, sum megnaði at fáa fatur í øðrum plássinum, ið tryggjaði teimum uppflyting.
Niðurflytararnir úr Effodeildini 2014 gjørdist B68 og Skála, sum eisini vóru tey bæði liðini, ið fluttu upp í 2013.
Meistararnir vóru enn eina ferð úr Gundadali, hesu ferð var tað B36, ið streyk avstað við samlaða sigurin tá avtornaði.
Fyri kortum bleiv eisini greitt, at kappingin um føroyameistaraheitið í føroyskum fótbólti hjá monnum verður bríkslað í gongd 1. mars. Hetta er fyrr enn vanligt hevur verið áður, tað hevur samstundis eisini við sær at sjálv kappingin endar fyrr.
2. deild
Næst besta lið felagsins í vaksnamannadeildini fer aftur í komandi ár at leika í 2. deild. Tað eydnaðist teimum at fáa vent keðiligu gongdini í fyrstu hálvu til at varðveita sessin í deildini, sum mátti metast sum sera umráðandi.
Vit fara komandi tíðina at tosa við onkrar av leikarunum og øðrum, ið varða av felagnum.


text:
Nevndirnar mannaðar
Jan Smedemark | 24/11/14
Umboðini, ið vóru vald til aðalfundin herfyri hava avgjørt hvussu nevndarsessirnir skulu býtast.
Starvsnevndin: Egil Olsen formaður, Armgard Sørensen kassameistari, John Nielsen, Charlotta Nielsen og Pól F. Joensen. Tiltakslimur: Fróði Olsen
Fótbóltsnevndin: Pól F Joensen formaður, Danjal Eli Vest og Jan Ole Farstad. Tiltakslimur: Torbjørn Hermansen
Ungdómsnevndin: Charlotta Nielsen forkvinna, Jónvør Bjarkhamar, Eyðdis Ellendersen, Angelie Johannesen. Tiltakslimur: Mia Krog Sørensen
Avgjørt varð eisini at seta seks arbeiðsbólkar, sum verða mannaðir við fólki úr nevndunum og fólki við serligum førleikum innan fyri ávís økir.
Arbeiðsbólkarnir eru:
- Sponsorbólkur
- Rakstrarbólkur
- Sáttmálabólkur
- Tiltaksbólkur
- Vallar/dystarbólkur
- Miðlar/samskiftisbólkur


text:
Múla
3. juni 2007.
Gerðarrættarmál: Áheitan um vetrarfriðing av innangarðsognunum matr. 19, 25, 32, 33 og 36 í Múla.
Við skrivi dagfest 6. februar 2007 hevur Jógvan Páll Lassen, adv., umboðandi Múlahaga, sína vegna og vegna Páll Nielsen, adv. umboðandi eigararnar av matr. 19, 25, 32, 33 og 36 í Múla bygd, heitt á undirritaða Kára Thorsteinsson um at vera uppmann í málinum.
Framløgd skjøl í málinum:
- Skriv frá Jógvan Páll Lassen, adv. ., umboðandi Múlahaga, sína vegna og vegna Páll Nielsen, adv. umboðandi eigararnar av matr. 19, 25, 32, 33 og 36 í Múla bygd, heitt á undirritaða Kára Thorsteinsson um at vera uppmann í málinum.
Tilfarssavn við 33 síðum í gerðarrættarmálinum um vetrarfriðing av ognunum matr. nr. 19, 25, 32, 33 og 36 Múla, móttikið frá Páll Nielsen, adv.
Skriv um seyðahald og dyrkan av grønmeti frá Heina Joensen, gartnarateknikara 27. apríl 2007.
Ástaðarviðgerð: var á Múla leygardagin 31. mars 2007, har gerðarrættarlimirnir, Essa Petersen vegna eigararnar og umboð fyri hagastýrið vórðu møttir.
Upplýst varð, at markatalsbygdin Múla er ásettur til 10 merkur í jørð, harav Múlahagi er 6 merkur og Krossdalur 4 merkur.
Áseyðatalið í Múla er 281, harav Múlahagi hevur 170 áseyðir og Krossdalur 111.
Ognirnar – matr.nr. 19, 25, 32, 33 og 36 – sum ætlan er um at fáa vetrarfriðaðar, vórðu ávístar og samanhildnar við tekningum og matr. korti, sum liggja við málinum.
Yvirliggjandi hagi til nevndu ognir er Múlahagi.
Ávíst vórðu serliga 3 støð, hvaðan seyðurin kom oman móti bygdini og hvar hann vanliga kom inn á innangarðsjørðina til vetrarbitið frá 25. oktober til 14. mai.
Eitt fylgi, mett til 20-25 seyðir høvdu sína leið frá undir matr. 1 og víðari fram við bakkanum undir matr. 20, 32, 33, 8, 26, 30, 28, 29 og víðari inn móti bygdini. Frá umboði hjá haganum varð ávíst, at tað kundi vera trupult hjá seyðafylginum at fara eftir bakkanum í hálku, um jarðarstykki framvið bakkanum bleiv inngirðað.
Eitt stórt fylgið kom inn í bygdina eftir bygdarvegnum millum jarðarstykkini.
Triðja fylgið kom oman við "Neytakonugil” gjøgnum hagaportrið omanvert matr. 19 og eftir eini seyðagøtu, sum varð ávíst at fara skrátt oman til bygdagøtuna um matr. nr. 36, 31 og 13.
Umboðini fyri hagan løgdu stóran dent á lógarásetingina um, at yvirliggjandi hagi eigur vetrarbiti og at tað hevur stóran týdning fyri hagan og seyðahaldið, at hesin rættur ikki verður broyttur við at innangarðsjørð verður tikin frá teimum til onnur endamál enn til hoygging um summarið og vetrarbitið til hagaseyðin.
Umboðið fyri eigararnar av matr. nr. 19, 25, 32, 33 og 36 upplýsti, at hann eina tíð hevur dyrkað røtur v.m. og er farin undir eina ætlan at dyrka nóg fleiri røtur til sølufremjandi endamál og at gera fleiri royndir við aðrari grønmetisframleiðslu, trævøkstri og runnavøkstri.
Fyri at røkka hesum og kunna gera hetta møguligt, er neyðugt, at nevndu jarðarstykkir verða vetrarfriðað, tá ætlanin er ósambærlig við, at seyðurin hevur vetrarbitið.
Eftir ástaðarviðgerðina varð semja um, at gerðarrættarlimirnir hittust aftur í Tórshavn til víðari viðgerð av málinum. Mett varð, at ikki varð neyðugt við at nakar annar møtti til viðgerðina.
Á seinni fundi í Tórshavn, varð málið umrøtt.
Ein gerðarrættarlimur metti, at tað var ivasamt um hugtakið "trøð” kundi brúkast til lutvísu smáu jarðarstykkini, sum ætlan er um at fáa vetrarfriðað.
Annar gerðarrættarlimur framlegði skriv frá Heina Joensen, gartnarateknikara, sum við eini niðurstøðu metti, at blanda seyð og grønmeti saman skapar ikki grundarlag undir vinnuliga grønmetisframleiðslu og at val má gerast millum seyðahald og grønmetisframleiðslu.
Avtalað varð, at gerðarrættarlimirnir, hvør í sínum lag, gjørdu sína niðurstøðu av málinum skjótast gjørligt og síðani komu til niðurstøðu í málinum.
Meirilutin í gerðarrættarmálinum metir, at málið kemur undir í grein 36 í lóg nr. 172 frá 18.05.1937 "om haugers styrelse og drift” og sum broytt í 1944:
Græsningsretten på opdyrkede trøer kan såvel af ejeren som af haugeejeren forlanges
endeligt afløst, f.s.v. angår afløsningen ikke forhindrer vintergræsning på de ikke-vinter-
fredede arealer. Desuden kan afløsning på samme måde kræves, når det pågældende
areal agtes benyttet til træplantning eller anlæg af have eller fisketørringsplads eller
lignende med græsning uforeneligt brug. Afløsningen sker mod fuld erstatning i penge
af græsningsrettens værdi.
Meirilutin metir, at grein 36 í hagalógini er býtt upp í tvey, har fyrsta punktum setur hesar treytir fyri vetrarfriðing av einari trøð:
at talan skal vera um dyrkaða trøð,
at vetrarfriðingin ikki skal forða fyri at seyðurin kann hava vetrarbit á teimum innangarðs-ognum, sum ikki er vetrarfriðaðar.
Í grein 36, annað punktum verður bert sett sum treyt fyri vetrarfriðing:
- at innangarðsognin skal brúkast til trævøkstur ella urtagarð ella annað líknandi endamál, sum ikki er sambærligt við vetrarbit hjá seyði,
Í báðum førum skal endurgjald gjaldast haganum fyri mist vetrarbit.
Fyri nærri at kanna treytirnar í grein 36 fyrsta punktum, so er neyðugt fyrst at kanna hvat liggur í hugtakinum "trøð”.
Móðurmálsorðabókin nevnir hugtakið "trøð” soleiðis:
Innigirt jarðarstykki innlagt til uppdyrkingar, gerði, leggja traðir inn (gl.) innigirt øki
í haganum sum (bráfængis) beiti hjá kríatúrum, girðing el. tippi úti í haganum har
krýatúr kundu ganga á biti eina (stutta) tíð; sms. t.d. kongs- leigu-, neyta,- rossa-,
rættar-, seyða-.
Eftir hesari allýsing heldur meirilutin at tær í málinum nevndu innangarðsognir koma undir hugtakið trøð, tí upprunaliga eru ognirnar lagdar inn til uppdyrkingar, og hevur meirilutin ikki funnið nakra gerðarættar- landbúnaðarstevnu- ella yvirlandbúnaðarstevnumáli sum staðfestir, at ein trøð skal hava eina ávísa minstu stødd fyri at koma undir hugtakið trøð.
Í sambandi við ástaðarviðgerðina kundi staðfestast, at vetrarfriðing av ognunum matr.nr. 19, 25, 32, 33 og 36 ikki vil forða seyðinum at koma til grannaognirnar, har seyðurin hevur vetrarbit sítt, tí sambært umboðsmanninum fyri hagastýrið, so kemur seyðurin oman úr haganum við bygdina og suður eftir vegnum, oman við matr.nr. 3 og norður eftir vegnum umframt gjøgnum smoguna, sum nevnd er frammanfyri.
Sjálvt um hegnað verður móti bakkanum á matr. nr. 32 og 33, viðførir hetta ikki, at seyðurin verður forðaður at koma til frá ikki vetrarfriðaðum økjum, t
Hagin hevur møguleika at gera smogur aðrastaðni enn verandi smoga er, um teir meta tørvur er á hesum, so ein vetrarfriðing skuldi ikki nerva vetrarbitið á grannaognunum.
Eisini kundi staðfestast, at nevndu innangarðsognir seinnu árini eru brúkar at dyrka grønmeti í og at lítil og eingin grasvøkstur var á ognunum tá ástaðarviðgerðin fór fram.
Niðurstøða meirlutans er tí, at heimild er hjá eigarunum at krevja ognirnar vertrarfriðaðar sambært grein 36, fyrsta punktum í hagalógini.
Um vit kanna grein 36, annað punktum, so sigur E.A.Bjørk, sorinskrivari í bókini Færøsk Bygderet, bind 1, síða 170, afs. 4:
Som det ses opstiller § 36´s andet punktum ingen nærmere betingelser med hensyn til
karakteren af det areal, der agtes vinterfredet. Det kræves ikke, som i § 36 føste punktum,
at det skal være en trø eller overhovedet, at det skal være et indmarksstykke, således som
det forudsættes i § 34, stk. 2.
Tað er eisini við heimild í grein 36, annað punktum at heilar bygdir eru vetrarfriðaðar, hóast tað í flestu førum er gjørt sambært avtalu millum eigarar (kommunur) og hagapartar.
Sum fordømi kann verða víst til Yvirlandbúnaðarstevnumál nr. I/1950, har yvirlandbúnaðarstevnan staðfesti, at heimild er í grein 36, annað punktum at vetrarfriða trøð, tí hendan trøð skuldi brúkast til fiskaalibrúk. Yvirlandbúnaðarstevnan sigur m.a. í sínum grundgevingum: "Da anlæg af fiskedamme dernæst ifølge kommissionens enige opfattelse må anses for "lignende med græsning uforeneligt brug”, jfr. § 36...”
Eigararnir siga í skrivi sínum, at ætlanin er at brúka ognirnar til urtagarð við trævøkstri, runna-vøkstri og grønmetisdyrkan. Grønmetisdyrkan er sum nevnt farin fram á ognunum seinnu árini.
Eingin ivi er um, at slík dyrkan av m.a. grønmeti ikki er sambærligt við vetrarbit hjá seyði, soleiðis sum Heini Joensen, gartnari eisini greiðir frá í viðmerkingum sínum undir heitinum "Seyðahald og dyrkan av grønmeti”.
Niðurstøða meirilutans er tí, at heimild er eisini hjá eigarunum at krevja ognirnar vertrarfriðaðar sambært grein 36, annað punktum í hagalógini og at ognirnar matr.nr. 19, 25, 32, 33 og 36allar í Múla verða vetrarfriðaðar.
Eigarnarnir rinda Múlahaga endurgjald kr. 4,00 fyri hvønn m2, soleiðis at peningurin verður goldin í seinasta lagi 4 vikur eftir at endaligur úrskurður er feldur.
Útreiðslurnar í sambandi við hetta gerðarættarmál verða býttar soleiðis, at hvør av pørtunum ber útreiðslurnar til tann gerðarættarlim, sum viðkomandi hevur tilnevnt og útreiðslurnar til ástøðu-mannin verða býttar við helvtini til ávíkavist eigararnar og Múlahaga.
Ein gerðarrættarlimur meti, sum minniluti, at tað framgongur av málinum, at Essa Petersen ætlar særat nýta tey økini til ávíst endamál, men er í hesum sambandi at viðmerkja, at hann bert er eigari av einum lítlum parti av hesum lendi.
Ætlan hansara er harumframt tann at nýta lendið til at fáa nakað at vaksa, og sambært tí siðvenju og teimum royndum, sum eru, er hetta vanligt at gróður bert er í føroyska lendinum, tá seyðurin er av bønum, og er tað júst tí, at ásetingarnar frá gamlari tíð hava verið, soleiðis sum tær nú eru um seyð á bønum, og var tað gamla, at seyðurin kom aftur á bøin í klipping.
Tað vil sostatt siga, at hann kann gera fulla nyttu av sínari ogn eftir verandi skipan, og er tí ikki neyðugt at vetrarfriða.
Harafturat verður víst til, at sambært lógina er tað eigarin, sum kann vetrarfriða, um viðkomandi skal brúka tað til ávíst endamál, men í hesum førinum er tað ikki eigarin, men Essa Petersen, sum skal brúka lendið til ávíst endamál, og tá so er, meti eg ikki, at treytin er uppfylt. Okkurt stykki skal friðast, meðan grannastykkið ikki verður friðað og førir hetta til óskil.
Afturat hesum kemur, at seyðurin hevur havt sína vanligu gongd har og kemur ein vetrarfriðing at hava við sær, at viðurskiftini mugu regulerast av nýggjum, til stóran ampa fyri seyðabrúkið og tann rakstur, sum vanliga hevur verið á hasum økinum.
Gerðarrættalimurin vil við nevndu grundgevingum ikki góðkenna, at økini verða vetrarfriðað.
Í triðja lagi verður hildið, at ætlanin er so ivingarsom, at eingin grund er fyri at vetrarfriða lendið nú og allar ævir, men kundi sum ein neyðloysn verið at vetrarfriða økið í 3-5 ára royndartíð.
Minnilutin í gerðarrættinum vil tí við nevndu grundgevingum ikki góðkenna, at økini verða vetrarfriðaði.
Sambært avgerð frá meirilutanum í gerðarrættinum verður tí gjørdur hesin
Ú R S K U R Ð U R
Ognirnar matr.nr. 19, 25, 32, 33 og 36 allar í Múla verða vetrarfriðaðar.
Endurgjaldið fyri mista vetrarbitið verður sett til kr. 4,00 fyri fermeturin og verður upphæddin goldin í seinasta lagi 4 vikur eftir at endaligur úrskurður er gjørdur, sambært grein 37 í L. Nr. 172 frá 18.05.1937 fyri Føroyar um hagastýri og røkt v.m., sum seinast broytt við Ll. Nr. 82 frá 19.06.1990.
Útreiðslurnar í sambandi við hetta gerðarættarmál verða býttar soleiðis, at hvør av pørtunum ber útreiðslurnar til tann gerðarættarlim, sum viðkomandi hevur tilnevnt og útreiðslurnar til ástøðu-mannin verða býttar við helvtini til ávikavist eigararnar og Múlahaga.
Tórshavn 3. juni 2007 .
Páll Nielsen Jógvan Páll Lassen Kári Thorsteinsson


text:
Jákup Mørk 26.11.2002 (12:03)
B36 spennir seg út
Fótbóltur
Eftir meistaraheitið í 2001 var tað helst eingin loyna, at tey í B36 ikki vóru nøgd um fimta plássið, sum besta manslið teirra vann sær í landskappingini í ár. Og líkt er eisini til, at leiðslan í felagnum hevur gjørt av, at komandi ár skal gerast betri. Og teir hava so eisini gjørt nakað við málið.
Enn hevur ikki verið gjørligt at fáa tíðindini váttað frá hvørki leikarunum sjálvum ella leiðsluni í B36, men sambært keldum okkara er eingin ivi. B36 fær tríggjar nýggjar leikarar í landsliðsflokki í hópin til komandi kappingarár.
Nýggir og tó
»Nýggir« er kanska dekan ov nógv sagt, tí talan er í øllum trimum førum um leikarar, sum áður hava roynt seg í B36.
Allan Mørkøre byrjaði kappingarárið, 1994, í árstalsfelagnum, men steðgurin ta ferðina gjørdist ikki so drúgvir. Umstøðurnar kring arbeiði og venjing gjørdu, at hann longu eftir summarsteðgin var aftur at síggja í Klaksvík, og síðani hevur hann sum kunnugt roynt seg í HB og íslendska ÍBV, áðrenn hann í fjør aftur var at síggja í KÍ. Seinasta árið hevur Allan Mørkøre ikki verið partur av føroyska landsiðshópinum, men við 54 landsdystum og einum landsliðsmálið telist hann millum mest royndu føroysku landsliðsleikararnar yvirhøvur. Sostatt eru tað bert Óli Johannesen (59 dystir) og Jens Martin Knudsen (56), sum kunnuu breggja sær av at eiga fleiri landsdystir á kontini.
Pól Thorsteinsson hevur síðani 1997 verið fastur fúsur á føroyska A-landsliðnum, tá hann hevur verið tøkur, og tó at venjari og spælskipan eru broytt, tykist hann framvegis eiga sín fasta sess á vøllinum. Eftir at hann øll síni fyrstu fótbóltsár hevði leikt í VB, skifti hann í 1998 til B36, har hann spældi í tvey ár. Í 2000 leikti hann við íslendska Valur, og í 2001 var hann við á liðnum hjá B36, sum vann greipuna. Í fjør var hann partur av NSÍ liðnum, sum við Løgmanssteypinum og silvurmerkinum í landskappingini vann sítt besta úrslit nakrantíð. Og í ár gongur leiðin so eftir øllum at døma til B36. Í alt hevur Pól verið 25 ferðir á føroyska landsliðnum.
Og so er eisini líkt til, at Heðin á Lakjuni verður í hvíta búnanum komandi kappingarár. Hann var eisini við í 2001, tá hann skeyt málið móti HB, sum tryggjaði B36 greipuna, men annars hevur hann øll fótbóltsárinin verið í KÍ. Gjøgnumbrotið á landsliðnum hevur hann enn ikki fingið, men seinnu árini hevur hann verið fastur í hópinum, og í alt er talan blivin um níggju dystir í føroyska landsliðsbúnanum
Stjørnuhópur
Sum sagt, so er talan framvegis um óváttað tíðindi, men eru hesi sonn ? og tað bendir alt á at tey eru ? so verður talan um eina sanna stjørnuparadu í B36-leguni komandi kappingarár.
Treytað av, at talan ikki verður um frágongd av nøkrum av avgjørdu lyklaleikarunum, so verður talan um níggju leikarar, sum eru ella hava verið partur av føroyska landsliðshópinum, og tað man vera sjáldan ? um nakran tíð - at ein venjari kemur at hava slíka breidd í hópinum, sum Ion Geolgau eftur øllum at døma fer at hava komandi kappingarár.
Teir níggju leikararnir, sum sipað verður til, eru Allan Mørkøre (54 dystir/1 mál), Julian Johnsson (47/2), Jens Kristian Hansen (44/3), John Petersen 43/5), Pól Thorseinsson (25/0), Jákup á Borg (24/0), Heðin á Lakjuni (9/0), Arnbjørn Danielsen (7/0) og Klæmint Matras (1/0). Altso ein samlaður hópur á níggju mans við 254 landsdystum og 11 landsliðsmálum.
B36 hevði aðalfund eftir evstamark okkara týsdagin, og væntandi skuldi okkurt nýtt verið at hoyrt um hetta til ta tíð.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
- Tíðindi, mentan og ítróttur
Ikki rætt at strika avreiðingargjaldið
Tað er ikki rætt at strika avreiðingargjaldið fyri landingar uttanlands, tí endamálið eigur at vera at fáa sum mest í land í Føroyum.
Tað siga andstøðumenninir í Vinnunevndini hjá løgtinginum, nú Høgni Hoydal, landsstýrismaður, fyribils ætlar at strika avreiðingargjaldið, sum er tvær krónur fyri kiloið, so skipini, sum fiska sild og makrel, sleppa av við fiskin.
Endamálið hjá Fiskimálaráðnum við at strika avreiðingargjaldið er fyrst og fremst at fáa meira av norðhavssildini til matna, nú móttøku-orkan á landi í Føroyum er skerd, tí Varðin Pelagic brendi.
Andstøðan sigur, at til ber at virka allan fiskin í Føroyum, so tað er óneyðugt, at skipini landa uttanlands.
Serliga nú, tá ófiskað kvota kann flytast til næsta ár.
Onnur viðgerð er á skránni fyri tingfundin í morgin.
Sí eisini


text:
Virðiligan tóna, takk!
· § 266 b Den, der offentligt eller med forsæt til udbredelse i en videre kreds fremsætter udtalelse eller anden meddelelse, ved hvilken en gruppe af personer trues, forhånes eller nedværdiges på grund af sin race, hudfarve, nationale eller etniske oprindelse, tro eller seksuelle orientering, straffes med bøde eller fængsel indtil 2 år.
Ordaskifti í løgtinginum!
Í sambandi við orðaskiftið og kjak um hjúnarbandslóg og familjurættindi v.m., tykist tað sum nakrir løgtingsmenn, ístaðin fyri at tosa um sakina ella málið sum heild, alment niðurgera bólkin við aðrari seksuellari orientering - tey samkyndu.
Ístaðin fyri at hugleiða breitt, seta spurnartekin og kjakast um, hvørt familjulívstílur og barnauppaling er uppbyggjandi, við atliti til børnini, verður ein ávísur samfelagsbólkur niðurgjørdur. Orðaval og tónalag ljóðar soleiðis.
Tað ber til at viðgera og tosa um familjur, - heim, foreldur og børn, út frá ymsum sjónarhornum, ymsum trivnaðarstøði og nógvum variantum...... bæði ‘på godt og ondt’ - íroknað variantin við samkyndum foreldrum, uttan alment at niðurgera fólk og bólkar, so sum vit tykjast gera og sum straffilógin 266b umrøður og verjir ímóti.
Vit hava loyvi at meina júst tað vit vilja um hesi viðurskifti, - um lívstíl, um familjur og hvat vit halda vera best, eins og vit eisini kunnu hyggja inneftir, taka í egnan barm, og meta um okkara egni leiklutur, sum foreldur, slerdi til.
Men tað vísir seg sum nakrir løgtingslimir, heldur enn at halda seg til málið og kjakast ideologiskt, átrúnaðarliga, uppalingsfakliga og analytiskt um lívsstíl, foreldraleiklutir og úrslit, niðurgera og ‘traðka á’ ein ávísan bólk, okkara samkyndu.
Hevði roknað við átalu frá tingformanninum og í seinna lagi, at sakin/niðurgerðin bleiv kærd og latin dómsvaldinum - við støði í revsilógini paragraff 266b.
Vit eiga ikki at góðtaka hetta kjakstøðið og henda tingtóna.
Bergun Kass, býrádslimur fyri Framsókn.


text:
Jólaveitslan 2017
Jólaveitslan
Leygarkvøldið 25. november skipar Føroyingafelagið í Aalborg fyri árligu jólaveitsluni. Til veitsluna spælir eingin annar enn sjálvasti Uni Debess, føroyski blues-kongurin. Kostnaðurin fyri limir er kr. 199 fyri veitsluna og dansin.
Dyrnar til Thomas Boss Gade 12 lata upp kl. 18.30, har Føroyingafelagið bjóðar vælkomst snaps til gestirnir, og farið verður til borðs kl. 19.00.
Kostnaður fyri borðhaldið og dansin er kr. 199 fyri limir, og ein skal verða limur fyri at luttaka. Atgongumerkið kann keypast á forsíðuni á okkara heimasíðu – LINK.
Um tú ikki ert limur í Føroyingafelagnum, so kanst tú tekna teg sum lim á okkara heimasíðu – LINK . Limagjaldið fyri 2017 er kr. 75.
Til tey, sum búgva uttanfyri Aalborg kommunu. Um tit ynskja at koma við í veitsluni ella í dansin, tit
skulu umframt atgongumerkið til dansin rinda eindagsgjaldið, ið er kr. 20,-
Forrættur
- Føroysk rullupylsa frá (Otto Reinert)
- Raspa føroyskt hýsuflak
- Turrur fiskur
- Føroyskur royktur laksur frá Sjógæti
- Sild og egg
- Heit livradeiggj
- Skinsa kjøt
Høvuðsrættur
- Dunna
- Rómaeplir
- Sky sauce
- Waldorf´s salat
- Reyttkál
- Afturat matinum bjóðar Føroyingafelagið gestunum eina øl ella sodavatn.
Omaná
- Ris a la mande við kirsuberjasós, og mandlugáva verður latin til tann, sum fær mandluna.
Tónleikur
- Undir borðhaldinum spælir Uni Debess
- Lutaseðlar verða seldir har høvuðsvinningurin er ein
ferðaseðil við Nørruni, aftur og fram á Danmark leiðini.
Dansurin
- Eftir borðhaldi kl. 23.30 verður dansur. Kostnaðurin fyri sjálvan dansin er kr. 50
- Tey sum hava goldið veitslugjaldið á kr. 199 hava í prísinum atgongumerkið til dansin.
- Tað er krav at vera limur fyri at luttaka
- Atgongumerki til dansin kunnu keypast við dyrnar
Freistin at ogna sær atgongumerkið er 10. november ella so leingi atgongumerkir eru.
Legg til merkis. Tað er bannað at taka egnar drykkivørir við í veitsluna og í dansin.


text:
Eirikur Lindenskov 12.10.2018 (09:17)
16 fólk í Kringvarpinum skulu arbeiða á bygd
Tað heldur Steinbjørn Ó. Jacobsen, býráðslimur og fyrrverandi borgarstjóri í Klaksvík.
Hann mælir til, at kringvarpslógin verður broytt soleiðis, at tað verður felt í lógina, at Kringvarp Føroya, umframt høvuðssæti í Havn, skal hava tvær redaktiónir við 5-8 fólk í hvørjari. Onnur heldur hann skal vera í Klaksvík ella har á leið, og hin í Suðuroy ella har á leið.
– Á tann hátt fáa vit eitt betri og víttfevniandi Kringvarp Føroya, skrivar Steinbjørn Ó. Jacobsen í lesarabrævi, sum KANN LESTAST HER.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Føroya Fornminnissavn
Føroya Fornminnissavn er fornminnissavn, sum sýnir fram í Brekkutúni 6 í Tórshavn og Heima á Garði í Hoyvík. Savnið í Hoyvík er útisavn, har ein kann vitja ein gamlan føroyskan bóndagarð við sethúsum, úthúsum, amboðum og mongum øðrum, ið hoyrdi til gerandislívið í Føroyum fyrr. Sethúsini á Hoyvíksgarði verða søgd at vera frá o.u. 1812, men eru í dag innrættað sum tey vóru o.u. 1920. Fornminnissavnið skrásetir, kannar og hevur eftirlit við jarðføstum fornminnum. Stovnurin fyrireikar og stendur fyri, tá ið toftir og forn búpláss og søgulig lendi verða grivin út. Stovnurin er eisini fakligur myndugleiki í sambandi við fornlutir í havinum. Stovnurin savnar, skrásetir og sýnir fram fram fornlutir og lutir úr nýggjari tíð, sum lýsa livihátt, starvslíkindi og mentan føroyinga til ymsar tíðir ella eru knýttir til søguligar hendingar.[1]
Í 2011 var stovnurin Søvn Landsins settur á stovn. Fornminnissavnið gjørdist ein av stovnunum undir Søvnum Landsins.[2]


text:
Óansæð hvat vit velja at lesa, so fara tað altíð at koma fak, har vit mugu stríðast eitt sindur eyka.
Tá eg søkti inn til Sálarfrøði, var tað eitt fak, sum gjørdi at eg umhugsaði at lata vera. Eg sá nemliga, at tað stóð at vit skuldu hava statistik á fjórða semestri. Rokning hevur ongantíð verið mín sterka síða, og eg vil heldur ikki siga at logikkur fyllur so nógv hjá mær. At lesa ein matematiskan formil, er sum kinesiskt fyri meg.
So líka síðani eg byrjaði mín lesna í Aarhus, havi eg hugsað “Eg skal bara klára fjórða semestur, so er sloppið”. Tískil havi eg havt ótta fyri hesum fakinum..
Náhh, men avtí at eg visti hvussu ringt hetta fór at verða fyri meg, var eg til allar fyrlestrarnar, holdtímarnar osf. Eg royndi virkuliga at gera mítt besta. (uttan at skilja so forferdiliga nógv av tí eg gjørdi).
Fyrst í apríl fingu vit at vita dato’ið fyri reeksamiuna, og hetta gjørdi ikki trýstið minni. Reeksamian skuldi nemliga verða mánadagin áðrenn brúdleypið. NOY NOY NOY!! So var í hvussu er ongin vegur rundan um, eg MÁTTI klára royndina.
Men hvat? Dagurin kom, har okkara tríggjar tímar roynd (uttan hjálpartól) skuldi verða. Eg kendi meg so klára, sum eg nú einaferð kundi. (eg havi ein ávísan taktik eg brúki hvørjaferð, har eg peppi meg upp sálarliga, so eg fari inn við einum buldrandi sjálvsáliti). Eg bleiv faktiskt ordiliga spent, og endaði við at hugna mær í hesar tríggjar tímarnar.
Haha… Eg má flenna eftir tí nú, tí eg kom út sum ein sólstrála tá royndin var liðug. Eg visti at eg ikki fór at fáa góðan karakter, men eg var nokk so sannførd um, at eg hevði gjørt nokk til at klára tað. Altso eg var lættað. Wuhuuuu!!
Tað gingu einar tríggjar vikur, áðrenn úrslitið kom.. Eg var á Fuerteventura, tá ein vinkona skrivaði at nú høvdu vit fingið svar. Sjálvandi hevði eg trupulleika við at logga inn á mín brúkara. Eg sat har í meira enn ein tíma, og stríddist við at logga inn.. Meðan eg bíðaði náddi eg at fáa at vita at 10% av næmingunum vóru dumpaði, og ein av mínum vinkonum var ímillum hesi.
Áhh fræta altso.. tá eg fann útav hesum, byrjaði eg at missa vónina, um at eg var ímillum hini 90 prosentini.
Nú riggaði endiliga.. men har stóð >>> 00 <<< Noy for sørin altso!!
Eg brast út úr at gráta.. Hetta var tað einasta, ið ikki skuldi henda, og eg var nakað so flov av mær sjálvari. Eg hevði sjálv prædikað um, at hví ikki bara gera tað ordiliga fyrstu ferð, so man sleppur undan at skula í umroynd.
Tað stutta av tí langa..
Her er ongin vegur rundan um. Útyvir at hava fulltíðar arbeið í summar, at fyrireika brúdleyp, so havi sku eisini skula lisið upp til royndina, sum eg skal niður at fullføra bara dagar frammanundan brúdleypið.
Eg haldi tað verða umráðandi at deila hetta við tykkum. Tí tað er ikki alt, sum er ein dansur á rósum.. Eg eri eisini blivin spurd, hvussu eg kann hava tíð til alt sum eg geri. Og tá man hevur ov nógv hjørn í eldinum í senn, er ofta okkurt sum dettur ímillum.
Kanska eg havi haft fokus á ov nógvum øðrum tingum, og tískil ikki gjørt eins nógv við fakið, sum eg burdi. Tann lærdómin kann eg so taka við mær nú.
Tað sum eg havi stríðst við, er at góðtaka at tað ikki eydnaðist. Eg havi følt meg býtta.. Eg giti at tað er mín stoltleiki, ið ikki vil viðganga at eg kiksaði. (Óivað nakað, ið tey flestu kenna til).
Men tað var/er skeift av mær, at verða flov av mær sjálvari. Eg eri ikki meira enn eitt menniskja, og alt kann ikki eydnast. Ongin er góður til alt, og hetta er bara eitt av teimum tingunum, sum eg ikki eri so góð til.. so sjálvt um tað er ooordiliga keðiligt at verða komin í hesa støðuna, so er hetta ikki heimsins undirgangur. Eg kláraði hini fakini, og tað kann eg fegnast um. Tað ræður heldur ikki bara um at klára royndirnar, eg skal helst fáa eitt sindur burturúr tí eisini. Tað havi eg møguleika til nú.
Eg fann útav, at eg var fimm stig frá at klára royndina. (OMG, tað ger tað næstan meira irriterandi). Men til alla lukku havi eg ein pápa, sum hevur eitt óendaligt tolsemi og tímur at sita og læra meg. (Um tað ikki var fyri hann, so hevði tað sæð sera svart út).
So í morgin fari eg ein svipp túr til Aarhus, til royndina. Hesuferð ætli eg mær at klára tað. Spurningurin er, hvussu høg sannlíkindini eru fyri tí? 😉
Vónandi hava tit tað gott, og njóta summarið.
M&K


text: Bretar nærmast bukaðu týskararnar av, nú teir fingu 207 stig ímóti 109, á landsdystinum í Swansea um vikuskiftið. Teir gjørdist nummar 1 og 2 bæði í 800 frí hjá kvinnum og 1500 frí hjá monnum, har David Davies og Daniel Fogg til dømis vunnu á evropameistaranum Jan Wolfgarten frá EM í Istanbul í desember. Teir gjørdust eisini nummar 1 og 2 í 100 rygg hjá monnum og kvinnum, við Lizzie Simmonds og Liam Tancock. Og í 200 frí hjá kinnum, 100 bringu hjá monnum og 200 firvald hjá kvinnum. Bara í 200 blandað hjá monnum vísti Týskland líknandi dominans, við at gerast nummar 1, 2 og 3, frammanfyri tí éina luttakandi bretanum. Les SwimNews.com


text:
Formansskapið í Fuglafirði
Bertel Haarder hevði fingið frænir av, at í kjallaranum í Ribarhúsi vóru gamlir bátar varðveittir saman við ymiskum fiskireiðskapi. Hetta vildi hann fegin síggja. Formansskapurin hjá Fólkatinginum, sum í nakrar dagar hevur verið gestur hjá Føroya Løgtingi, var í gjár í Fuglafirði, har løgtingsformaðurin, Jógvan á Lakjuni, rættiliga var á heimavølli sum vertur fyri ferðini.
Nýggja heimasíðu
Ribarhús & Piddasahandil hava fingið nýggja heimasíðu. Enn er síðan ikki heilt liðug so hald okkum til góðar. Á heimasíðuni verður møguleiki fyri at fylgja við í hvørji tiltøk fara at vera og eisini ber til at síggja myndir frá ymiskum tiltøkum og framsýningum - eisini framsýningum, sum hava verið í Ribarhús seinastu árini.


text:
Gongut˙rur nian ß LeirvÝksfjall
Eftir Štlan skuldi Eysturoyar Gongufelag gera ein t˙r ˙t ß Lissh°vda ß Boroynni sunnudagin tann 9. mai 2010. Men vegna veur var avrßtt at gera ein °rvÝsi t˙r fyri tey gongufˇlkini, sum hŠttau sŠr avsta. Ta var frÝskur h°gŠttarvindur vi kv°ssum kavaŠlingum. ┴ Syradali var millum16 og 20 m/s av ˙tnyringi Ý glŠaunum. Hitin var 2-3 stig.
Nevndin gj°rdi av at geva seg til kennar eysturoyarmegin Noroyartunnilin, soleiis at gongufˇlk ikki fˇru yvirum fj°rin.
Avgj°rt var at fara ein t˙r nian ß LeirvÝksfjall og norur ß Kn˙k (463 m). ┴ veg omanaftur gingu vit yvir til Middagsgjˇgv og naka nian Ý gj°nna.
Hesafer vˇru 13 fˇlk vi ß t˙rinum.


text:
Nú eru eitt sindur langt ímillum uppskriftirnar, men soleiðis er, tá ein lítil frella fer avstað við tíðini. Hendan uppskriftin er tó sera vælegnað til eina mammu, sum hevur nokk at gera. Tað er ikki neyðugt at deila deiggið til... Continue reading →
Eg hevði hug til okkurt lekkurt í morgun. Hesir muffurnar eru so lekkrar. Hetta er ein sunnari útgáva, men eg kann ímynda mær, at tað er sera lekkurt at koyra eitt sindur av sjokulátu í (Áhh Vígdis, hetta skal... Continue reading →
Nú var aftur tíð til eina lekkra og lætta uppskrift. Hesar muffurnar eru skjótar og einkultar at gera, og so síggja tær ordiliga fínar og frískligar út. Hetta er skjótt at klamsa saman, um tú fært gestir í vikuskiftinum. Tilfar... Continue reading →
Bláberjamuffur við marcipan og hvítari sjokulátu Nú varð tað mín túrur, at hava køku við til mínar fittu floksfelagar. Tá skal tað helst verða okkurt, sum er lætt at hava við sær. Muffir eru lættar at gera, og man kann... Continue reading →


text:
Árni Gregersen, ting.fo 25.08.2017 (10:39)
Skilir væl atfinningarnar
Loksins sær tað út til, at sáttmálin um at byggja nýtt havrannsóknarskip verður undirskrivaður endaliga.
Skipasmiðjan MEST kann krevja nýggjar samráðingar eftir hálvan september og tí hevur tað skund at fáa málið avgreitt í dag. Høgni Hoydal, landsstýrismaður, segði í sínari røðu, at hann skilir tær atfinnignar, sum eru ímóti at víkja frá tíðarfreistini.
Hann segði, at málið var væl og virðiliga viðgjørt undan summarfrítíðini, tí ber til at víkja frá tíðarfreistini, hóast tað ikki er nakar góður siður.
Hann takkaði eisini framsøgufólkunum fyri undirtøkuna, sum málið um nýtt havrannsóknarskip hevur fingið.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Líknandi greinar
Annika Olsen vitjar langhylin í Hafnafirði
Saman við mentanarnevndini hava vit verið til sera áhugaverdar framløgur á Ráðhúsinum í dag um m.a. teirra rúspolitikk millum ung. Ísland er tað norðurlandið, har fæðst drekka rúsdekka millum ung. Ein vitjan hevði tó min størsta áhuga i dag, vitjanin á langhylinum i Hafnafirði. Hylurin er olympiskt góðkendur við 10 geilum. Hetta var ein áhugaverd Les meira…
Sjúraberg farin avstað fyri seinastu ferð
Beint áðrenn kl. 21 í gjárskvøldið fór Sjúraberg avstað fyri seinastu ferð. Nógv fólk vóru á kajuni og søgdu farvæl og var tað sera rørandi at síggja hetta vakra skip fara sín síðsta túr, vegna fiskivinnunýskipanini hjá Aksel V. Johannesen, Høgni Hoydal og Poul Michelsen. Nú hava so 25 familjur mist sítt livibreyð og vónandi Les meira…
Team Rynkeby kemur til Klaksvíkar klokkan 10.30 í morgun
Súkkluferðin til París byrjar frá Kráarbrekku í Klaksvík Klokkan 10.30 kemur Team Rynkeby til Klaksvíkar. Teir byrjað túrin til París frá “Rynkeby” økið uttan fyri Sambýlið á Heygnum við Helnabrekku. Nógv fólk plaga at siga Rynkebyliðnum farvæl og ynskja teimum góðan túr og væntandi vera tað mong eisini í morgun. Hetta er skráin: Kl. 10.30: Les meira…


text:
Munurin í kappingartreytunum er óhugnaligur
Almennu Bústaðir hava munandi betri kappingarfyritreyir enn tað privata. Eyðgunn Samuelsen, landsstýriskvinna finst at privatum, tá hon heldur átti at tryggja javnar kappingarfyritreytir, fyri at tryggja, at verulig ferð kemur á bygging av leigubústøðum.
Vit vilja øll fáa fleiri leigubústaðir. Men tað almenna er ein stór forðing fyri meirbygging. Almennu Bústaðir hava óendaligar fyrimunir fram um privat, og tí hendir so lítið. Ójøvn kapping skapar kyrrstøðu.
Munurin í kappingartreytunum er øðiligur. Búðstaðir fáa ókeypis grundøki frá kommunum, meðan privat mugu rinda grundøkið. Í Tórshavn tosa vit um milliónir fyri grundøkið.
Bústaðir hevur almennar pengar og hevur avgjørt at 30% av byggikostnaðinum ikki skal forrentast. Tað merkir, at 30% av kostnaðinum ikki skulu rindast.
Lat okkum taka eitt dømi við aktuellari bygging av lestarbústøðum.
Á Finsen hevur kommunan latið grundstykki og bygningin fyri 1 krónu. Harafturat hevur kommunan bundi seg til at rinda uml. 16 mió. kr. fyri klimaskerm við meira.
Búðstaðir sleppur harumframt undan at rinda 30% av kostnaðinum, tí tað ornar teirra almenni pengakassi.
Í Marknagilið byggir sp/f Mark lestraríbúðir. Felagið hevur rinda milliónir fyri grundøkið og planering. Eingin stuðul frá kommununi og landið rindar ikki tey 30% av kostnaðinum, sum landið gerð fyri Bústaðir. Ein privatur má jú rinda kostnaðin og tað er bara leigarin at senda rokningina til. So kappingin er óhugnaliga ójøvn.
Almennu Føroyar, eisini Eyðgunn Samuelsen, landsstýriskvinna, hava givið hesum nýggja felag, sp/f Mark sera ágangandi og negativa umtalu av projektinum.
Heldur átti landsstýriskvinnan at tryggja privatum somu sømdir, sum almennu Bústaðir fáa.
Tá høvdu privat kunna bjóðað munandi lægri leiguprís til tey lesandi og til onnur. Søgan hevur prógva, at privat duga betri enn tað almenna. Og tað mest eyðsýnda, tá hevði verulig gongd komi á bústaðarbygging.
Tað almenna er, við Bústøðum, størsta grundin til, at bústaðir mangla.
Jørgen Niclasen, tingmaður
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Álvarsom lúgvisjúka stórtrívst millum ávísar journalistar í Føroyum
Norðoyggjar missa nógv orsaka av fiskivinnunýskipanini
Kristin Michelsen: Hetta er brot á lógirnar hjá Javnaðarflokkinum
Ætlar Bjørn at forkoma Sjálvstýrisflokkinum?
Kristin Michelsen stillar uppaftur
Alt hevur sína tíð her á fold
R7 og KvF samsenda
Kanning av kynsligari misnýslu av børnum í Føroyum
Fuglafjarðarsendingin (7) - 18. okt. 2018
Hugnaløtan (38) - Gestur: Karina Højgaard
Ljóðbrot: Tá dunnan endaði undir sofuni
Óreglusemi á fundarborði í fiskimálaráðnum
Líggjas Johannesen: Hvar eru pengarnir brúktir?
Hava lýst eftir stjóra fyri slakar 50.000 krónur
Sverri Hansen sagt seg úr búskaparráðnum
Myndarøð: Café"in á Mølini í Skálavík
Myndarøð úr Føroyingahavnini: Tíðarinnar tonn er farin avstað við tí mesta.
Norðlysið gitar: Tummas Lervig fyri Hendrik Old
Eg gangi út frá, at Poul Michelsen hevur eina góða frágreiðing til vanliga skattgjaldaran
Saudi-Arabiski krúnprinsurin kann verða koyrdur frá
Sjálvstýri havt ársfund
Terje hugleiðir um almennan og privatan kappróður.
Vespureiðrið (94) - 22. okt 2018
Tvístøða (43) - Øll sendingin
Samband
Postboks 226
FO-600 Saltangará


text:
Fjallið við Gjógv
Seinnapartin leygardagin 4. juli 2009 fóru vit ein spákingartúr við Gjógv. Vit fóru ígjøgnum Neytaliðið niðan við hegninum og út á Garðsenda. Haðani út á Hornið, niðan gjøgnum Barm fram við Gráasteini niðan á Háls. Av Hálsi sæst niður í Ambardal, har Róvá rennur oman ígjøgnum dalin og fer útav eystanfyri Rivtanga. Av hálsinum gingu vit yvir á Fjallið, sum er 469 metrar, við útsýni yvir Gjáarbygd. Eisini sæst Búgvin koma undan eggini vestanfyri.
Vit fóru av Fjallinum norðantil og gingu síðani oman aftur. Omankomin koyrdu vit yvir móti Ovaranasa norðanfyri Gjønna og fingu eina vakra sjón inn yvir bygdina.


text:
Útstappað veðrahøvd
1. apríl 2012
Vit hava havt vitjan av Jens-kjeld í nakrar dagar. Hann hevur lært okkum, hvussu hann garvar og útstappar seyðarhøvd.
At garva veðrahøvd er ikki nakað, sum verður gjørt eftir fáum døgum. Men nú hann hevur verið her nakrar dagar, er fyrsti partur av arbeiðinum liðugt.
Áhugavert er at fáa innlit í hetta serliga handverk. Tveir næmingar úr 10. flokki frá Felagsskúlanum á Oyrabakka, tóku eisini lut í hesu uppgávu. Tær eru Rebekka Kallsoy og Turið Sigtórsdóttir, sum hava veri herúti seinastu tvær vikurnar í starvslæru.
« Aftur


text:
Venjing gevur úrslit
10. mars 2010
Hesa árstíð hava vit sera góðar umstøður at venja hundar . Haraftrat er gott at vera klárur til várraksturin, ið liggur stutt fyri framman.
Vit venja inni á bønum, har vit hava nakrar gimbrar, sum hóska væl til endamálið. Týðandi er at taka sær stundir til at venja og halda hundunum til, bæði teimum yngru, sum eldru.
Sjálvi hava vit fýra vandar tíkar. Hundarnir hjá okkum eru heilt avgerandi í rakstrinum. At vit hava góðar og væl vandar hundar ger, at vit fáment klára raksturin uttan stórvegis baks.
« Aftur


text:
Í morgun varð kunngjørt, at Sólrún Michelsen er í uppskoti at fáa størstu rithøvundavirðisløn á okkara leiðum. Tað er Bókmentavirðislønin hjá Norðurlandaráðnum. Omanfyri havi eg avmynda Sólrún á einum kveikingardegin fyri skúlanæmingar í Norðurlandahúsinum í fjør. Og nú vit tosa um kveiking, so má eg nevna, at einaferðina vóru vit bæði og fleiri onnur við á skriviskeiði hjá Oddfríði Marna Rasmussen á Háskúlanum. Tað er størsta skrivikveiking eg havi upplivað. Haldi, at Sólrún hevði líka stóra ávirkan sum lærarin. Well, úr øllum teim norðurlendsku bókmentanarligu uppskotunum velur ein dómsnevnd vinnaran, ið verður kunngjørdur í Reykjavík á norðurlandafundi 27. oktober í ár. Umframt at blíva sjónlig á norðurlendska og kann henda altjóða bókamarknaðinum, fylgja eisini 350.000 krónur við Bókmentavirðislønini. Niðanfyri havi eg avmyndað Sólrún saman við dóttrini, Elin, á bókamessu í Frankfurt.
Fyri jól í árinum 2000 segði Sólrún við Vikuskiftissosialin, at spírin at skriva verður lagdur í barnaárunum. Ein hugvekjandi samrøða í einum flottum mentanarblaði, sum Sosialurin longu tá var, og enn hevur stórt rós uppiborið fyri at halda gangandi, eins og Dimmalætting, ið eisini gevur mentanini pláss hvørja viku. Tá varð henda myndin av Sólrún brúkt í Sosialinum.
Sagt verður um aktuellu bókina hjá Sólrún, Hinumegin Mars, at frásøgupersónurin er fyrst í sekstiárunum og ásannar, at nú er av álvara styttri parturin av lívinum eftir. Hetta er søgan um mammuna, sum er á veg út úr lívinum og samstundis søgubrot um, hvussu tilveran hevur lagað seg fyri hana og dóttir hennara. Hinumegin er Mars er eitt poetiskt portrett av tí at eldast og leggur herðslu á, at tað ræður um at støðga á og njóta hvørja løtu. Tí verður bókin skotin upp til hesa virðisløn. Her havi eg avmyndað Sólrún á bókadagstiltaki í Steinprenti ein regndag fyrrárið.
Í 2009, tá Havnin fylti hundrað sum fólkavald kommuna, skrivaði Sólrún tekst til eina 100 ára kantatu á ólavsøku hjá Sunnleivi Rasmussen. Carl Jóhan Jensen og Oddfríður Marni Rasmussen skrivaðu eisini til kantantuna við 100 røddum og 160 luttakarum frá rokkgittara til kingosang. Her havi eg avmyndað Sólrún og Carl Jóhan á Tinghúsvøllinum til venjingar við kórinum innan ólavsøkan varð sett hetta árið. Undir myndini seti eg tekstirnar hjá teimum trimum inn.
Kantatusálmur
sólin rísur roðin litar
fjallalíð og hjartað hitar
sum í kulda ringdi seg
víkið burtur syndadreymar
flótið inn tit gleðisstreymar
harrin sendir á mín veg
fylgjast báðar sorgin gleðin
eingin kennir tíman vegin
hvør og ein má knossa sítt
fekk eg bjálka tungan sendan
harrin bar tó tyngra endan
varnaðist tað hjarta mítt
einki kann eg lata aftur
takki bara hjartans lættur
fyri ljós har myrkrið lá
um tú tørv og trongd mær linnar
signar tann mítt hjarta ynnar
hvat kann meir eg tráa tá
tíðin máar ungdómsstyrki
valdið stórt og vísdómsyrki
sama veg sum blóman fer
men tí fyri synd tín deyði
skuldargoymslu oydna legði
ævinleikin fyri er
Sólrún Michelsen
Føroya Kvæði
Öldirnar liðu um oyðin lond
-alvaldið sat í ráðagerðum-
løgdu grundir í klakabond
-hvat ið so stendst av mannaávum-
Jörðin skapast dag frá degi
-alvaldið sat í ráðagerðum-
hvør minsta ögn í hvørjum vegi
-hvat ið so stendst av mannaávum-
Kyknaðu oyggjar undan jøklum
-alvaldið sat í ráðagerðum-
lívið kreyp í sálleysum krøklum
-hvat ið so stendst av mannaávum-
Við hondum so smátt og við eldi
-alvaldið sat í ráðagerðum-
kom samvit loksins til skil og veldir
-hvat ið so stendst av mannaávum-
Sríddist tjóð undir stjörnufjöld
-alvaldið sat í ráðagerðum-
við haka, við snøri hálvtólvta öld
-hvat ið so stendst av mannaávum-
Veður sær ráddu og maktin við
-alvaldið sat í ráðagerðum-
við fátækt og trúgv bant fólkið frið
-hvat ið so stendst av mannaávum-
Onnur kom tíð við skipum og troli
-alvaldið sat í ráðagerðum-
vælferð, sum samdist illa við tolið
-hvat ið so stendst av mannaávum-
Um høg eru keyp, sama er veldið
-alvaldið sat í ráðagerðum-
maktin røkkur frá toski til teldu
-hvat ið so stendst av mannaávum-
So land, tú alskjarra, randhvíta flagd
-alvaldið sat í ráðagerðum-
hvar er tín framtíð, hvar er tín frægd?
-hvat ið so stendst av mannaávum-
Carl Jóhan Jensen
Ásjónd
Tú rak á ramari aldu
sogin úr søltum streymi
ið trúliga tevið aldi
sansir í blámudeymi.
Tú øsp á ævigu aldu
landið hevur tær vunnið
æru úr kenslunnar tárum
lagnu úr søgum spunnið.
Tú ert vón úr vætu sprottin
ein kykna í eygað negld
fødd av havsins drátti
í húðina niður feld.
Tú ert grønka úr orðsins grund
gitin úr vitsins døkka
ein glotti í hvørjari stund
- saman vit okkum førka.
Oddfríður Marni Rasmussen
Skýggini bera ynski
Skýggini bera ynski
duld millum blómutár
upp úr djúpum lysti
rás rist í gleðissár.
Beinagrind litar mánan
gráa mannaeyga
og nátt fer at lána
lív títt inn í deyðan.
Minni renna út á sjógv
ald úr hjartastyrki
leita upp legurógv
har skýggj bera ynski.
Oddfríður Marni Rasmussen
Reystur var andin
Reystur var andin
sum logan birti.
Kveiktur varð sangur
sum mælið styrkti.
Reystur var andin
sum bergið herdi.
Hvassur var pennur
sum málið telgdi.
Reystur var andin
sum streymin beindi.
Læstur varð ringur
sum brýndi landið.
Reystur er andin
sum byggir tjóð.
Hugur sum førkar
og skapar samljóð.
Oddfríður Marni Rasmussen


text:
Almenn framløga av bachelorritgerðum - ískoytisútbúgvingin
Týsdagin 17. mars kl 9 – 12 verður almennur framløgudagur av bachelorritgerðunum hjá 18 lesandi, sum hava staðið ískoytisútbúgvingina.
Evnini á ritgerðunum, sett í ta raðfylgju, sum tær verða lagdar fram
- Kl 9:00 – 9:30 Privacy
- Kl.9:40 – 10:10 Hvussu uppliva avvarðandi at vera samstarvspartur í røkt og viðgerð á Psykiatriska deplinum, og hvat hevur týdning fyri tey, fyri at kunna hava ein virknan leiklut, so tann, tey varða av, kann koma fyri seg?
- 10:40 – 11:10 Tá hjartað sigur stopp – Hjartastartari á røktarheimum
- 11:20 – 11:50 Mobilisering eftir ein mjadnafraktur
Samandráttur av ritgerðunum síggjast á hesum leinki
Aftan á framløgurnar er prógvhandan. Hesin partur av skránni er fyri bachelorarnar og avvarðandi.
Sjúkrarøktarfrøðingar og umsøkjarar við aðari heilsufakligari útbúgving, útbúnir eftir eldri kunngerðum, hava síðani 2009 kunna tikið ískoytisútbúgving til bachelor.
Áhugin fyri hesari útbúgving hevur verið ógvuliga stórur. Fyrsta árið var talið av umsøkjarum 100, og talið hevur framhaldandi verið rættiliga høgt. Roknað var við, at tørvurin var um at verða nøktaður. Talið av teimum, sum eru liðug við útbúgvingina, er nú 104. Tí hevur ætlanin verið, at útbugvingarmøguleikin steðgar í næstum, og tað merkir, at lesandi bert verða tikin inn einaferð afturat. Síðani hetta var kunnað í fjør, hava fleiri heilsustarvsfólk vent sær til Sjúkrarøktarfrøðideildina við ynski um at taka útbúgviningina. Eisini hevur Felagið Føroyskir Sjúkrarøktarfrøðingar gjørt eina kanning fyri at kanna tørvin, har 40 sjúkrarøktarfrøðingar siga seg hava ætlan um at taka ískoytisútbúgvingina.
Í verandi løtu er óvist, nær tikið verður inn til ískoytisútbúgvingina aftur.
Í framtíðini fer Sjúkrarøktarfrøðideildin at bjóða út fyrireikingarskeið á bachelorstigi til tey, sum ynskja at verða tikin inn at lesa á masterskeiðunum. Eisini er ætlanin at halda fram við at bjóða út faklig skeið og at skipa fyri evnisdøgum fyri sjúkrarøktarfrøðingar og onnur við heilsufakligari útbúgving bæði á bachelor og á masterstigi.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Trýst á myndina fyri at fáa myndina í fullari stødd!
Lagt út: 24. okt. 2012
Myndaevni: Portrett
Um myndina:
Á myndini: Julia og Havna-Jørgen.
Árstal:
Myndina tók:
Myndina hevur Bygdasavnið fingið frá Poul Andreasen.
1 Comment
-
annfinn_danielsen@hotmail.com (april 16th, 2014 at 05:20)
Havna – Jørgin, Jørgin V. Danielsen, føddur 5.7.1879 og deyður 26.05.1967 í Havn. giftur Juliu, av Viðareiði. Barnleys, men fostraðu Herborg,systur til Halltór Olafsson, heilsølumann og konu til Gunnar Gunnarson, skrivstovustjóra í landstýrinum, upp.
Jørgin var føddur í Havn, næstelst av seks systkin. vaks upp hjá einum bónda í Lamba.


text:
Føroyar í Arktis
– hvat gera vit har og hví eru vit har?Fyri haldarar
Grønlendskt drál darvar uppruddingina av Føroyingahavnini
Stígur er komin í uppruddingararbeiðið, hóast forkanning er gjørd og tilmæli sent grønlendingum
Fiskifarið Saint Jacques TG 56
Saint Jacques varð, sambært skipaskrásetingini, søkt í mars mánaði 1973 eystarlaga á Vágsfirði - men seinni varð motorurin tiki
»Vís mær at garði, og eg skal siga tær, hvør inni býr …«
Føroyski bókaheimurin kollveltist sum eitt eldgos, tá Emil Thomsen á forlagi sínum Bókagarði fyri fimmti árum síðan fór undir aFyri haldarar


text:
Jógvan Hugo Gardar
29.12.2015 - 12:49
Norsku skipasmiðjurnar hava merkt kreppuna í oljuídnaðinum. Á bíleggingarlistunum fyri 2016 eru munandi færri frálandsskip, men fleiri ferðafólkabátar, fiskifør og serliga bátar og skip til alivinnuna. Nógvir arbeiðsb\atar eru undir bygging, og somuleiðis halda norsk reivarí fram at byggja nýggjar og størri brunnbátar.
Maritimt Magasin leggur einaferð um mánaðin út eitt yvirlit sum vísir hvørjar avtalur sum norsku skipasmiðjurnar hava. Á listanum, sum ein kann síggja her, sæst at tað serliga eru bátar og skip til alivinnuna sum nú síggjast á listanum. Nøkur fralndsskip eru, og millum hesi eru nøkur sum verða sergjørd til at viðlíkahaldahavvindmyllur.
Á feska listanum hava hesi fingið nýggjar avtalur: Austevoll Marine Group, Blokken Skipsverft, Børdrene Aa, Fitjar Mek. Verksted, Folla Maritime, Oma Båtbyggeri og Aas Mek. Verksted.


text:
Ari av Rana
14.06.2018 - 17:10
Tíðindi > Uttanlands - Yvirgangur
Týska løgreglan hevur steðgað einum “víðgongdum islamistiskum” álopi við deyðiliga eiturevninum ricin í Køln.
Ein 29 ára gamal tunesi verður ákærdur fyri at hava framleitt evnafrøðilig vápn heima við hús í Køln.
Tann ákærdi hevði keypt tilfar á netinum í mai. Tilfari maðurin keypti verður nýtt til at gera eiturevni ricin. Hann keypti millum annað 1000 ricinusfrø eina elektriska kaffikvørn.
Tað eydnaðist manninum at framleiða eiturevni í byrjanini av juni mánað.
Enn er einki sum tíðir á um maðurin hevði nakrar ávísar ætlanir um eitt álop. Enn hava myndugleikarnir ikki funnið nakað tilknýti til nakran yvirgangsfelagsskap, skrivar DR.
Síðani 1997 hevur verið ólógligt at eiga ricin, eftir at eitt altjóða forboð móti brúki av evnafrøðiligum vápnum kom í gildi.


text:
Sveinur Tróndarson
30.12.2013 - 17:30
Tíðindi > Lóg & Landaskil > Ferðsla
Klokkan tíggju varð aftur farið at leita eftir tí seinna unga manninum, sum var í bilinum, ið endaði í Rættargjógv innanfyri Oyndarfjørð fríggjamorgunin.
Beinanvegin, sum funnið var útav, at bilurin var endaður í gjónni, var farið at leita, og tað eydnaðist eisini at finna bilin og annan mannin, ein 22 ára gamlan mann úr Oyndarfirði, í gjónni. Hin maðurin í bilinum var tó ikki at finna nakrastaðni, og tí hevur verið leitað eftir honum líka síðan.
Jón Klein Olsen, varapolitiinspektørur, sigur við Portal.fo, at tað í morgun verður farið at leita uttanfyri gjónna, men, leggur hann afturat, talan er um eina stóra avbjóðing, tí tað er torført at leita í økinum, tí tað dýpir so nógv beint uttanfyri gjáarmunnan.
- Bara einar tveir til tríggjar metrar uttanfyri munnan dýpist tað skjótt, og vit skulu tí leita heilt niður á 30 metra dýpi. Tað er ikki bara sum at siga tað, og tí hava vit býtt økið sundur í tíggju smærri økir, sum vit síðan fínkemba, sigur Jón Klein Olsen.
Dýpið hevur við sær, at tað er sera orkukrevjandi fyri tey, sum leita, og tí má tað takast í smáum. Hetta var eisini orsøkin til, at tað ikki eynaðist at gera seg lidnan við leitingina í gjár.
Manningin á sjónum er býtt í tvey lið, so leitast kann alla tíðina, men sum umstøðurnar eru, fær tað ikki verið øðrvísi enn tað er.
Umframt at leita út fyri gjáarmunnan, verður framvegis eisini leitað fram við landi. Men hetta er fjórði dagurin leitað verður, hvussu leingi verður hildið fram at leitað?
- Tað kann eg ikki siga nakað um enn. Nú fáa vit at síggja, hvussu arbeiðið gongur í dag, og so taka vit samanum, tá hesin dagurin er komin at enda. Tá vit hava gjørt tað taka vit støðu til, hvussu leingi vit halda fram, sigur Jón Klein Olsen.
Eingin veit, hvør orsøkin var, at bilurin fór út av vegnum. Og tað er heldur ikki serliga sannlíkt, at orsøkin nakrantíð verður funnin. Eingin veit, nær bilurin er farin útav, tað einasta sum er greitt er, at løgreglan fekk boðini klokkan 09.55 fríggjamorgunin, og at teir báðir ungu menninir seinast vóru sæddir í einari veitslu umleið klokkan sjey.
Sporini í bønum siga, at bilurin er komin úr Oyndarfirði, tá hann er farin út av vegnum. Hann hevur síðan rakt eina veit og er eftir øllum at døma síðan farin runt, áðrenn hann er farin í gjónna. Bilurin varð funnin á sjey-átta metra dýpi í gjónni. Líki av øðrum manninum var funnið uttanfyri bilin, meðan hin maðurin er horvin.
Les eisini: Ferðsluvanlukka í Oyndarfirði: Ein deyður og ein saknaður
Les eisini: Eru givnir at leita eftir saknaða manninum í dag
Les eisini: Fara at leita eftir saknaða manninum í morgun
Les eisini: Halda fram at leita so leingi tað er ljóst
Les eisini: Framvegis ikki funnið saknaða mannin
Tað var í gjónna, sum tann reyði pílurin peikar á, bilurin fór. Bilurin var funnin á sjey-átta metra dýpi, men heilt stutt uttanfyri dýpist øgiliga skjótt. Heilt upp í 30 metrar
Mynd: Kortal.fo


text:
Ingi Samuelsen
17.11.2016 - 15:42
Í gjár fekk forkvinnan fyri vinstra-grøna flokkin í Íslandi, Katrín Jakobsdóttir heimild frá forseta Íslands at fara undir samráðingar um skipan av stjórn. Hetta hendi eftir, at royndirnar hjá Bjarna Benediktssyni, formanni Sjálvstæðisfloksins, ikki góvu úrslit.
Í dag er so ætlanin, at Katrín skal hava innleiðandi fundir við allar hinar flokkarnar. Flokkarnir verða tiknir inn eftir stødd, byrjandi við umboðum fyri Samfylkingina, tað er íslendski Javnaðarflokkurin, og seinni hevði hon fund við umboð fyri Bjarta Framtíð og Viðreisn saman.
Nú seinnapartin verða so fundir við sitandi forsætisráðharra, Sigurð Inga Jóhansson vegna Framsóknarflokkin, síðan við umboð fyri Piratarnar og at enda við Bjarna Benediktsson, formann í Sjálvstæðisflokkinum.
Úrslitið av altingsvalinum 28. oktober var, at Sjálvstæðisflokkurin fekk 21 sessir, Vinstra-grønu og Piratarnir hvør sínar 10, Framsóknarflokkurin 8, Viðreisn 7, Bjørt Framtíð 4 og Samfylkingin 3.


text:
Danjal av Rana 03.01.2018 (18:35)
Kommunulækni álopin í viðtaluni
Beint undan jólum bleiv kommunulæknin í Klaksvík, Magnus Magnussen, álopin í viðtalu síni í læknamiðstøðini í Klaksvík. Hann greiðir í dag Norðlýsinum frá hendingini, sum fór fram 22. desembur.
Hann greiðir frá, at tá hann fór seinastu runduna í viðtaluni at sløkkja, stendur ein maður í viðtaluni og krevur at fáa heilivág útflýggjaðan.
- Eg kenni mannin sera væl, og hann var ávirkaður. Vit høvdu tosað saman í telefonini fyrr um dagin, har hann hevði biðið um at fáa ávíst slag av heilivági. Eg hevði noktað honum hetta, tí vit útskriva ikki heilivág til ávirkað fólk, greiðir hann frá.
Hann sigur, at maðurin nú gjørdist harðmæltur og síðani leyp á seg.
- Hann leyp á meg og rópti, at eg skuldi gera, sum hann dikteraði og forðaði mær fysiskt frá at sleppa út úr viðtaluni ella til telefonina, sigur hann við Norðlýsið.
Magnus Magnussen hevði júst havt vitjan av abbabørnunum og vónaði nú, at foreldrini ikki vóru liðug at lata tey í jakkarnar. Tí fór hann at rópa um hjálp.
- Tíbetur hoyrdu tey róp míni, og meðan eg stríðist við at sleppa út úr viðtaluni, ringir dóttur mín til politiið, greiðir hann frá.
Hann greiðir frá, at komin út í gongina loypir maðurin aftur á, tekur um kvørkrarnar á sær og trýstir seg upp eftir vegginum.
At enda kom løgreglan brestandi inn og fekk tamarhald á manninum.
Magnus Magnussen greiðir frá, at hetta ávirkaði øll jólini hjá sær og hann kennir seg framvegis skelkaðan av tilburðinum.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Ein av stóru konsertunum á Summar Festivalinum í fjør var konsertin við rocklegendunum úr USA. Aftur í ár koma rocksangarar úr USA til Føroya at framføra á landsins størsta festivali.
Joe Lynn Turner, sum hevði eina av bestu framførslunum á Summar Festivalinum í fjør, verður við aftur á festivalinum í ár, og afturat honum verður eisini Eric Martin, sum er kendur sum sangari í Mr. Big.
Teir spæla undir navninum Rock Icons og hava ein sera væl spælandi rockbólk við sær og ætla av álvara at kynda undir rockfagnaði við stórum hittum.
Joe Lynn Turner
Hann er tiltikin fyri sína framúr góðu rockrødd, og hóast hann er komin nakað upp í árini, upplivdu gestirnir á Summar Festivalinum í fjør, at Joe Lynn Turner framvegis kann syngja teir stóru rockslagararnar sannførandi.
Joe Lynn Turner er serliga kendur sum sangari í Rainbow, sum hittaði við sangum sum Street of Dreams og I Surrender. Hann var eitt skifti sangari í einum øðrum heimskendum rockbólki, Deep Purple, og hann hevur havt nógv onnur samstarv gjøgnum árini – eitt nú við Yngwie Malmsteen. Joe Lynn Turner var so fegin um vitjanina í Føroyum í fjør, at hann sera gjarna vildi koma aftur hendan vegin at spæla. Og tá ið kjansur varð at spæla aftur á Summar Festivalinum, kom eitt rungandi ja úr USA.
Eric Martin
Eitt av størstu rockhittunum í 1990’unum var sangurin To Be With You hjá Mr. Big. Bólkurin, sum varð stovnaður í Los Angeles í 1988, fekk sítt gjøgnumbrot við júst hesum sangi, sum hevur yvilivað øll rockrák síðani og stendur eftir sum ein veruligur rockklassikari.
Mr. Big hevði eisini onnur hitt. Á okkara leiðum vóru teir nógv at hoyra við endurinnspælingini av sanginum Wild World hjá Cat Stevens.
Mr. Big vóru kendir fyri at verða burturúr góðir tónleikarar, og á odda fyri bólkinum var Eric Martin, sum veruliga kundi fara á flog við síni rødd.
Eric Martin kemur nú til Føroya á fyrsta sinni, og annað vikuskiftið í august verður gjørligt at hoyra sangir sum To Be With You og Wild World live á Vágsbøi.